02010R1031 — LT — 08.11.2017 — 006.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

►B KOMISIJOS REGLAMENTAS (ES) Nr. 1031/2010 2010 m. lapkričio 12 d. dėl šiltnamio efektą sukeliančių dujų apyvartinių taršos leidimų pardavimo aukcione pagal Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Bendrijoje, terminų, administravimo ir kitų aspektų (Tekstas svarbus EEE) (OL L 302 2010.11.18, p. 1)

iš dalies keičiamas:









▼B

KOMISIJOS REGLAMENTAS (ES) Nr. 1031/2010

2010 m. lapkričio 12 d.

dėl šiltnamio efektą sukeliančių dujų apyvartinių taršos leidimų pardavimo aukcione pagal Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Bendrijoje, terminų, administravimo ir kitų aspektų

(Tekstas svarbus EEE)







I SKYRIUS

BENDROSIOS NUOSTATOS

1 straipsnis

Dalykas

Šiuo reglamentu nustatomi apyvartinių taršos leidimų pardavimo aukcione pagal Direktyvą 2003/87/EB terminai, administravimas ir kiti aspektai.

2 straipsnis

Taikymo sritis

Šis reglamentas taikomas Direktyvos 2003/87/EB II skyriuje (aviacija) numatytų apyvartinių taršos leidimų paskirstymui juos parduodant aukcionuose ir tos direktyvos III skyriuje (stacionarūs įrenginiai) numatytų apyvartinių taršos leidimų, kurių galima atsisakyti prekybos laikotarpiais nuo 2013 m., paskirstymui juos parduodant aukcionuose.

3 straipsnis

Apibrėžtys

Šiame reglamente vartojamų terminų apibrėžtys:

1) ateities sandoriai – apyvartiniai taršos leidimai, parduodami aukcione kaip finansinės priemonės pagal Komisijos reglamento (EB) Nr. 1287/2006 ( 1 ) 38 straipsnio 3 dalį, pristatomi vėlesnę sutartą dieną už galutinę aukciono kainą, nustatytą pagal šio reglamento 7 straipsnio 2 dalį, ir už kuriuos dėl svyruojančios maržos kainų svyravimų rizika padengiama pinigais;

2) išankstiniai sandoriai – apyvartiniai taršos leidimai, parduodami aukcione kaip finansinės priemonės pagal Reglamento (EB) Nr. 1287/2006 38 straipsnio 3 dalį, pristatomi vėlesnę sutartą dieną už galutinę aukciono kainą, nustatytą pagal šio reglamento 7 straipsnio 2 dalį, ir už kuriuos dėl svyruojančios maržos kainų svyravimų rizika, pagrindinės sandorio šalies pasirinkimu, gali būti padengiama nepiniginiu užstatu arba pateikiant sutartą vyriausybės garantiją;

3) dviejų dienų neatidėliotinas sandoris – apyvartiniai taršos leidimai, parduodami aukcione ir pristatomi sutartą dieną, kuri yra ne vėlesnė kaip antra prekybos diena po aukciono dienos, pagal Reglamento (EB) Nr. 1287/2006 38 straipsnio 2 dalies a punktą;

4) penkių dienų ateities sandoriai – apyvartiniai taršos leidimai, aukcione parduodami kaip finansinės priemonės pagal Reglamento (EB) Nr. 1287/2006 38 straipsnio 3 dalį ir pristatomi sutartą dieną, kuri yra ne vėlesnė kaip penkta prekybos diena po aukciono dienos;

5) pasiūlymas – pasiūlymas aukcione siekiant įsigyti tam tikrą apyvartinių taršos leidimų kiekį už nurodytą kainą;

6) pasiūlymų teikimo laikotarpis – laikotarpis, kuriuo galima teikti pasiūlymus;

7) prekybos diena – bet kuri diena, kurią atidaryta prekybai aukciono platforma ir veikia su ja sujungta tarpuskaitos sistema arba atsiskaitymo sistema;

8) investicinė įmonė – kaip apibrėžta Direktyvos 2004/39/EB 4 straipsnio 1 dalies 1 punkte;

9) kredito įstaiga – kaip apibrėžta Europos Parlamento ir Tarybos direktyvos 2006/48/EB ( 2 ) 4 straipsnio 1 dalyje;

10) finansinė priemonė – kaip apibrėžta Direktyvos 2004/39/EB 4 straipsnio 1 dalies 17 punkte, išskyrus tuos atvejus, kai šiame reglamente nurodyta kitaip;

11) antrinė rinka – rinka, kurioje asmenys perka arba parduoda apyvartinius taršos leidimus prieš tai, kai juos gauna nemokamai ar įsigyja aukcione, arba po to;

12) patronuojanti bendrovė – kaip apibrėžta Tarybos direktyvos 83/349/EEB ( 3 ) 1 ir 2 straipsniuose;

13) dukterinė bendrovė – kaip apibrėžta Direktyvos 83/349/EEB 1 ir 2 straipsniuose;

14) susijusi bendrovė – bendrovė, susieta su patronuojančia bendrove arba su dukterine bendrove ryšiais, apibūdintais Direktyvos 83/349/EEB 12 straipsnio 1 dalyje;

15) kontrolė – kaip apibrėžta Tarybos reglamento (EB) Nr. 139/2004 ( 4 ) 3 straipsnio 2 ir 3 dalyse, kaip vartojama Komisijos suvestiniame pranešime dėl jurisdikcijos ( 5 ). Apibrėžiant valstybinių įmonių kontrolės sąvoką taikytina minėto reglamento 22 konstatuojamoji dalis ir minėto pranešimo 52 ir 53 dalys;

16) aukciono procesas – procesas, apimantis aukcionų tvarkaraščio nustatymą, leidimo teikti pasiūlymus procedūras, pasiūlymų teikimo procedūras, aukciono vykdymą, aukciono rezultatų apskaičiavimą ir paskelbimą, mokėtinos kainos mokėjimo procedūrą, apyvartinių taršos leidimų pristatymą ir užstato, būtino bet kokiai sandorio rizikai padengti, valdymą, taip pat priežiūrą ir stebėseną, ar aukciono platforma tinkamai vykdo aukcioną;

17) pinigų plovimas – kaip apibrėžta Direktyvos 2005/60/EB 1 straipsnio 2 dalyje atsižvelgiant į tos direktyvos 1 straipsnio 3 ir 5 dalis;

18) teroristų finansavimas – kaip apibrėžta Direktyvos 2005/60/EB 1 straipsnio 4 dalyje atsižvelgiant į tos direktyvos 1 straipsnio 5 dalį;

19) nusikalstama veikla – kaip apibrėžta Direktyvos 2005/60/EB 3 straipsnio 4 dalyje;

20) aukciono rengėjas – viešasis arba privatusis subjektas, valstybės narės paskirtas jos vardu aukcionuose parduoti apyvartinius taršos leidimus;

21) nurodytoji apyvartinių taršos leidimų sąskaita – vieno arba kelių tipų apyvartinių taršos leidimų sąskaitos, numatytos taikomame Komisijos reglamente, priimtame pagal Direktyvos 2003/87/EB 19 straipsnio 3 dalį, skirtos naudoti dalyvavimo aukcione arba aukciono proceso vykdymo reikmėms, įskaitant apyvartinių taršos leidimų sąlyginį deponavimą iki jų pristatymo pagal šį reglamentą;

22) nurodytoji banko sąskaita – aukciono rengėjo, pasiūlymo teikėjo arba jo teisių perėmėjo nurodyta banko sąskaita, į kurią turi būti atliekami mokėjimai pagal šį reglamentą;

23) deramo klientų tikrinimo priemonė – kaip apibrėžta Direktyvos 2005/60/EB 8 straipsnio 1 dalyje atsižvelgiant į tos direktyvos 8 straipsnio 2 dalį;

24) tikrasis savininkas – kaip apibrėžta Direktyvos 2005/60/EB 3 straipsnio 6 dalyje;

25) tinkamai patvirtinta kopija – originalaus dokumento autentiška kopija, patvirtinta kaip tikra originalo kopija kvalifikuoto teisininko, buhalterio, valstybinio notaro ar panašaus kvalifikuoto asmens, kuris pagal nacionalinę atitinkamos valstybės narės teisę gali oficialiai patvirtinti, kad kopija yra tikra originalo kopija;

26) politikoje dalyvaujantys asmenys – kaip apibrėžta Direktyvos 2005/60/EB 3 straipsnio 8 dalyje;

27) piktnaudžiavimas rinka – prekyba vertybiniais popieriais, pasinaudojant viešai neatskleista informacija, kaip apibrėžta šio straipsnio 28 punkte ar draudžiama pagal 38 straipsnį, arba manipuliavimas rinka, kaip apibrėžta šio straipsnio dalies 30 punkte ar 37 straipsnio b dalyje, arba abiejų rūšių veikla;

28) prekyba vertybiniais popieriais, pasinaudojant viešai neatskleista informacija, – naudojimasis viešai neatskleista informacija, draudžiamas pagal Direktyvos 2003/6/EB 2, 3 ir 4 straipsnius, kai tai susiję su Direktyvos 2003/6/EB 1 straipsnio 3 dalyje apibrėžta finansine priemone, nurodyta tos direktyvos 9 straipsnyje, išskyrus tuos atvejus, kai šiame reglamente nurodyta kitaip;

29) viešai neatskleista informacija – kaip apibrėžta Direktyvos 2003/6/EB 1 straipsnio 1 dalyje, kai tai susiję su Direktyvos 2003/6/EB 1 straipsnio 3 dalyje apibrėžta finansine priemone, nurodyta tos direktyvos 9 straipsnyje, išskyrus tuos atvejus, kai šiame reglamente nurodyta kitaip;

30) manipuliavimas rinka – kaip apibrėžta Direktyvos 2003/6/EB 1 straipsnio 2 dalyje, kai tai susiję su Direktyvos 2003/6/EB 1 straipsnio 3 dalyje apibrėžta finansine priemone, nurodyta tos direktyvos 9 straipsnyje, išskyrus tuos atvejus, kai šiame reglamente nurodyta kitaip;

31) tarpuskaitos sistema – viena arba kelios infrastruktūros, sujungta (-os) su aukciono platforma, galinti (-čios) teikti tarpuskaitos, užstato nustatymo, įskaitymo, užstato valdymo, atsiskaitymo bei pristatymo ir kitas paslaugas, kurias vykdo pagrindinė sandorio šalis, kuria (-iomis) galima naudotis tiesiogiai arba netiesiogiai per pagrindinės sandorio šalies narius, esančius savo klientų ir pagrindinės sandorio šalies tarpininkais;

32) tarpuskaita – visi procesai iki pasiūlymų teikimo laikotarpio pradžios, per pasiūlymų teikimo laikotarpį ir pasibaigus pasiūlymų teikimo laikotarpiui iki atsiskaitymo, susiję su tuo laikotarpiu kylančios rizikos valdymu, įskaitant užstato valdymą, įskaitymą arba novaciją, arba bet kurias kitas paslaugas, kurias galima atlikti per tarpuskaitos arba atsiskaitymo sistemą;

33) užstato nustatymas – procesas, kuriuo aukciono rengėjas, pasiūlymo teikėjas arba jų vardu veikiantis tarpininkas arba keli tarpininkai įsipareigoja pateikti užstatą tam tikrai finansinei pozicijai garantuoti, apimantis visą užstato, teikiamo tokioms finansinėms pozicijoms garantuoti, įvertinimo, apskaičiavimo ir administravimo procesą, siekiant užtikrinti, kad visus pasiūlymo teikėjo mokėjimo įsipareigojimus ir visus aukciono rengėjo pristatymo įsipareigojimus arba jų vardu veikiančio tarpininko arba kelių tarpininkų įsipareigojimus būtų galima įvykdyti per labai trumpą laikotarpį;

34) atsiskaitymas – aukciono laimėtojo, jo teisių perėmėjo, pagrindinės sandorio šalies arba atsiskaitymo tarpininko atliekamas už apyvartinius taršos leidimus, pristatytinus tam aukciono laimėtojui, jo teisių perėmėjui, pagrindinei sandorio šaliai arba atsiskaitymo tarpininkui, mokėtinos sumos mokėjimas ir apyvartinių taršos leidimų pristatymas aukciono laimėtojui, jo teisių perėmėjui, pagrindinei sandorio šaliai arba atsiskaitymo tarpininkui;

35) pagrindinė sandorio šalis – subjektas, tiesiogiai tarpininkaujantis aukciono rengėjui ir pasiūlymo teikėjui ar jo teisių perėmėjui arba juos atstovaujantiems tarpininkams ir esantis kiekvieno iš jų išskirtinė sandorio šalis, kuri garantuoja, kad aukciono rengėjui arba jį atstovaujančiam tarpininkui bus sumokėtos aukciono pajamos, o pasiūlymo teikėjui arba jį atstovaujančiam tarpininkui bus pristatyti aukcione įsigyti apyvartiniai taršos leidimai pagal 48 straipsnį;

36) atsiskaitymo sistema – bet kokia infrastruktūra, prijungta arba neprijungta prie aukciono platformos, per kurią gali būti teikiamos atsiskaitymo paslaugos, tarp kurių gali būti tarpuskaita, įskaitymas, užstato valdymas ar kitos paslaugos, kurias atlikus apyvartinių taršos leidimų aukciono rengėjo vardu gali būti pristatyti aukciono laimėtojui arba jo teisių perėmėjui, o aukciono laimėtojas arba jo teisių perėmėjas gali sumokėti mokėtiną sumą aukciono rengėjui; tai gali būti atliekama vienu iš šių būdų:

a) per bankų sistemą ir Sąjungos registrą;

b) per vieną ar daugiau atsiskaitymo tarpininkų, veikiančių aukciono rengėjo vardu, ir pasiūlymo teikėją ar jo teisių perėmėją, kurie kreipiasi į atsiskaitymo tarpininką tiesiogiai arba netiesiogiai per atsiskaitymo tarpininko narius, kurie yra jų klientų ir atsiskaitymo tarpininko tarpininkai;

37) atsiskaitymo tarpininkas – subjektas, veikiantis kaip tarpininkas, suteikiantis sąskaitas aukciono platformai, per kurį saugiai, garantuotai ir vienu metu arba beveik vienu metu įvykdomi aukciono rengėjo arba jį atstovaujančio tarpininko aukcione parduotų apyvartinių taršos leidimų perdavimo nurodymai ir aukciono laimėtojo, jo teisių perėmėjo arba juos atstovaujančių tarpininkų galutinės aukciono kainos mokėjimo nurodymai;

38) užstatas – Europos Parlamento ir Tarybos direktyvos 98/26/EB ( 6 ) 2 straipsnio m dalyje nurodytos formos užstatas, įskaitant apyvartinius taršos leidimus, kuriuos tarpuskaitos sistema arba atsiskaitymo sistema priima kaip užstatą;

39) reguliuojama rinka – kaip apibrėžta Direktyvos 2004/39/EB 4 straipsnio 1 dalies 14 punkte;

40) MVĮ – stacionarius įrenginius eksploatuojantys veiklos vykdytojai arba orlaivių naudotojai, kurie yra mažosios ir vidutinės įmonės pagal Komisijos rekomendaciją 2003/361/EB ( 7 );

41) mažieji teršėjai – stacionarius įrenginius eksploatuojantys veiklos vykdytojai arba orlaivių naudotojai, kurių vidutinis išmestas anglies dioksido ekvivalento kiekis trejus kalendorinius metus iki tų metų, kuriais jie dalyvauja aukcione, yra 25 000 tonų arba mažiau, kaip nustatyta pagal jų patvirtintą išmestų teršalų kiekį;

42) rinkos operatorius – kaip apibrėžta Direktyvos 2004/39/EB 4 straipsnio 1 dalies 13 punkte;

43) įsisteigimas reiškia:

a) gyvenamąją vietą arba nuolatinį adresą Sąjungoje, kai taikoma 6 straipsnio 3 dalies trečia pastraipa;

b) kaip apibrėžta Direktyvos 2004/39/EB 4 straipsnio 1 dalies 20 punkto a papunktyje, atsižvelgiant į tos direktyvos 5 straipsnio 4 dalies reikalavimus, kai taikoma šio reglamento 18 straipsnio 2 dalis;

c) šio reglamento 18 straipsnio 1 dalies b punkte nurodytų asmenų atveju – kaip apibrėžta Direktyvos 2004/39/EB 4 straipsnio 1 dalies 20 punkto a papunktyje, atsižvelgiant į tos direktyvos 5 straipsnio 4 dalies reikalavimus, kai taikoma šio reglamento 18 straipsnio 3 dalis;

d) šio reglamento 18 straipsnio 1 dalies c punkte nurodytų asmenų atveju – kaip apibrėžta Direktyvos 2006/48/EB 4 straipsnio 7 punkte, kai taikoma šio reglamento 18 straipsnio 3 dalis;

e) šio reglamento 18 straipsnio 1 dalies d punkte nurodytos verslo grupės atveju – kaip apibrėžta Direktyvos 2004/39/EB 4 straipsnio 1 dalies 20 punkto a papunktyje, kai taikoma šio reglamento 19 straipsnio 2 dalis;

▼M1

f) kaip apibrėžta Direktyvos 2004/39/EB 4 straipsnio 1 dalies 20 punkto b papunktyje, kai taikomos šio reglamento 28 straipsnio 4 ir 5 dalys, 35 straipsnio 4, 5 ir 6 dalys ir 42 straipsnio 1 dalis;

▼M2

44) pasitraukimo strategija – vienas ar daugiau dokumentų, kurie parengiami pagal aukcionų stebėtojo arba atitinkamos aukciono platformos paskyrimo sutartį ir kuriuose išsamiai aprašomos numatytos priemonės, skirtos užtikrinti:

a) viso materialiojo ir nematerialiojo turto, reikalingo, kad aukciono platformos veiklos perėmėjas galėtų toliau nenutrūkstamai vykdyti aukcionus ir kad sklandžiai vyktų aukcionų procesas, perdavimą;

b) kad perkančiosioms organizacijoms arba aukciono stebėtojui, arba abiems būtų suteikta visa su aukciono procesu susijusi informacija, reikalinga vykdant viešųjų pirkimų procedūrą, kuria paskiriamas aukciono platformos veiklos perėmėjas;

c) kad perkančiosioms organizacijoms, aukciono stebėtojui arba aukciono platformos veiklos perėmėjui, arba keliems iš šių subjektų būtų suteikta techninė pagalba, reikalinga, kad perkančiosios organizacijos, aukciono stebėtojas arba aukciono platformos veiklos perėmėjas, arba keli iš šių subjektų suprastų atitinkamą pagal a ir b punktus jiems suteiktą informaciją, turėtų prieigą prie jos, galėtų su ja susipažinti ar naudotis.

▼B







II SKYRIUS

AUKCIONŲ STRUKTŪRA

4 straipsnis

Aukcione parduodami produktai

▼M4

1. Apyvartiniai taršos leidimai parduodami per aukciono platformą kaip standartinės elektroninės sutartys (toliau – aukcione parduodamas produktas).

▼M1

2. Kiekviena valstybė narė apyvartinius taršos leidimus parduoda dviejų dienų neatidėliotinais sandoriais arba penkių dienų ateities sandoriais.

▼M1 —————

▼B

5 straipsnis

Aukciono forma

Aukciono forma yra tokia: pasiūlymų teikėjai teikia pasiūlymus per tam tikrą pasiūlymų teikimo laikotarpį nematydami kitų pasiūlymų teikėjų pasiūlymų. Kiekvienas aukciono laimėtojas už kiekvieną apyvartinį taršos leidimą moka tą pačią 7 straipsnyje nurodytą galutinę aukciono kainą nepriklausomai nuo jo pasiūlytos kainos.

6 straipsnis

Pasiūlymų teikimas ir atšaukimas

1. Mažiausias siūlomas pirkti kiekis yra viena partija.

▼M1

Pagal 26 straipsnio 1 dalį arba pagal 30 straipsnio 1 dalį paskirtos aukciono platformos parduodamą vieną paketą sudaro 500 apyvartinių taršos leidimų.

Pagal 26 straipsnio 2 dalį arba pagal 30 straipsnio 2 dalį paskirtos aukciono platformos parduodamą vieną paketą sudaro 500 arba 1 000 apyvartinių taršos leidimų.

▼B

2. Teikiant kiekvieną pasiūlymą nurodoma:

a) kiekvieno pasiūlymo teikėjo tapatybė ir tai, ar jis teikia pasiūlymą savo ar savo kliento vardu;

b) jei pasiūlymo teikėjas teikia pasiūlymą kliento vardu, nurodoma kliento tapatybė;

c) siūlomas pirkti apyvartinių taršos leidimų skaičius, išreikštas partijų po 500 arba 1 000 ATL kartotiniais;

d) už kiekvieną apyvartinį taršos leidimą siūloma kaina eurais, nurodyta dviejų dešimtųjų tikslumu.

3. Kiekvieną pasiūlymą galima pateikti, keisti ar atšaukti per nustatytą pasiūlymų teikimo laikotarpį.

Pateikti pasiūlymai gali būti keičiami arba atšaukiami iki nustatyto pasiūlymų teikimo laikotarpio pabaigos. Pasiūlymų teikimo laikotarpio pabaigos terminą nustato atitinkama aukciono platforma ir jis skelbiamas tos aukciono platformos interneto svetainėje bent prieš penkias prekybos dienas iki pasiūlymų teikimo laikotarpio pradžios.

Tik Sąjungoje įsisteigęs fizinis asmuo, paskirtas pagal 19 straipsnio 2 dalies d punktą ir įgaliotas susaistyti pasiūlymo teikėją visais su aukcionu susijusiais atžvilgiais, įskaitant pasiūlymo teikimą (toliau – pasiūlymo teikėjo atstovas) gali pasiūlymo teikėjo vardu teikti, keisti arba atšaukti pasiūlymą,

Kiekvieną pateiktą pasiūlymą privaloma vykdyti, jei jis neatšaukiamas ar nepakeičiamas pagal šią dalį arba neatšaukimas pagal 4 dalį.

4. Jei atitinkamai aukciono platformai tinkamai įrodoma, kad teikiant pasiūlymą padaryta netyčinė klaida, pasiūlymo teikėjo atstovo prašymu, ji gali nuspręsti laikyti per klaidą pateiktą pasiūlymą atšauktu po to, kai pasibaigia pasiūlymų teikimo laikotarpis, bet dar nenustatyta galutinė aukciono kaina.

5. Bet kurios aukciono platformos priimamas arba jai perduodamas ar pateikiamas investicinės įmonės arba kredito įstaigos pasiūlymas laikomas investicine paslauga, kaip apibrėžta Direktyvos 2004/39/EB 4 straipsnio 1 dalies 2 punkte, jei aukcione parduodamas produktas yra finansinė priemonė.

7 straipsnis

Galutinė aukciono kaina ir sprendimo dėl vienodų pasiūlymų priėmimas

1. Galutinė aukciono kaina nustatoma kai tik pasibaigia pasiūlymų teikimo laikotarpis.

2. Aukciono platforma surūšiuoja jai pateiktus pasiūlymus iš eilės pagal pasiūlytą kainą. Jei kelių pasiūlymų kaina yra vienoda, jie surūšiuojami atsitiktinės atrankos būdu pagal algoritmą, kurį aukciono platforma nustato prieš aukcioną.

Pasiūlymuose nurodytas apyvartinių taršos leidimų kiekis (pasiūlymų apyvartinių taršos leidimų kiekis) susumuojamas, pradedant nuo didžiausios pasiūlytos kainos. Ta kaina, kuriai esant norimų pirkti apyvartinių taršos leidimų kiekis pasiekia arba viršija aukcione parduodamų apyvartinių taršos leidimų kiekį, yra galutinė aukciono kaina.

3. Visiems pasiūlymams, kurie sudaro pagal 2 dalį nustatytą pasiūlymų apyvartinių taršos leidimų kiekį, galioja ta pati galutinė aukciono kaina.

4. Jei bendras aukciono laimėtojų pasiūlymų apyvartinių taršos leidimų kiekis, nustatytas pagal 2 dalį, viršija aukcione parduodamų apyvartinių taršos leidimų kiekį, aukcione parduodamų apyvartinių taršos leidimų likutis priskiriamas pasiūlymų teikėjui pateikusiam paskutinį pasiūlymą, sudarantį pasiūlymų apyvartinių taršos leidimų kiekį.

5. Jei bendras pasiūlymų apyvartinių taršos leidimų kiekis, nustatytas pagal 2 dalį, nesiekia aukcione parduodamo apyvartinių taršos leidimų kiekio, aukciono platforma atšaukia aukcioną.

6. Jei galutinė aukciono kaina yra daug mažesnė už pasiūlymų teikimo laikotarpio metu ir iškart prieš jį antrinėje rinkoje vyraujančią kainą, atsižvelgiant į trumpalaikius apyvartinių taršos leidimų kainų svyravimus per nustatytą laikotarpį iki aukciono, aukciono platforma atšaukia aukcioną.

▼M4

7. Prieš aukciono pradžią aukciono platforma nustato 6 dalies taikymo metodiką, prieš tai pasikonsultavusi su aukcionų stebėtoju, jei jis paskirtas, ir pranešusi 56 straipsnyje nurodytoms kompetentingoms nacionalinėms institucijoms.

Tą metodiką atitinkama aukciono platforma gali keisti tarp dviejų pasiūlymų teikimo tai pačiai aukciono platformai laikotarpių. Apie tai ji nedelsdama informuoja aukcionų stebėtoją, jei jis paskirtas, ir 56 straipsnyje nurodytas kompetentingas nacionalines institucijas.

Atitinkama aukciono platforma kuo labiau atsižvelgia į aukcionų stebėtojo nuomonę, jei ji pateikiama.

8. Jei vienas aukcionas ar daugiau aukcionų atšaukiamas (-i) vienas po kito pagal 5 arba 6 dalį, jame (juose) skirtų parduoti apyvartinių taršos leidimų kiekis paskirstomas tolygiai artimiausiems numatytiems tos pačios aukciono platformos aukcionams.

Apyvartiniai taršos leidimai, kuriems taikomas Direktyvos 2003/87/EB III skyrius, turi būti paskirstyti per keturis kartus daugiau aukcionų negu buvo atšaukta aukcionų.

Apyvartiniai taršos leidimai, kuriems taikomas Direktyvos 2003/87/EB II skyrius, turi būti paskirstyti per du kartus daugiau aukcionų negu buvo atšaukta aukcionų.

▼B







III SKYRIUS

AUKCIONŲ TVARKARAŠTIS

8 straipsnis

Laikas ir dažnumas

1. Aukciono platforma vykdo aukcionus atskirai per savo reguliariai pasikartojantį pasiūlymų teikimo laikotarpį. Pasiūlymų teikimo laikotarpis prasideda ir baigiasi tą pačią prekybos dieną. Pasiūlymų teikimo laikotarpis trunka ne trumpiau kaip dvi valandas. Dviejų ar daugiau aukciono platformų pasiūlymų teikimo laikotarpiai negali sutapti ir tarp dviejų vienas po kito einančių pasiūlymų teikimo laikotarpių turi būti bent dviejų valandų tarpas.

2. Aukciono platforma nustato aukcionų datas ir laiką atsižvelgdama į oficialias nedarbo dienas, turinčias įtakos tarptautinėms finansų rinkoms, ir į bet kokius kitus svarbius įvykius ar aplinkybes, kurie, aukciono platformos manymu, gali sutrukdyti tinkamai įvykdyti aukcioną ir dėl kurių tektų daryti pakeitimus. Nė vienais metais aukcionai nerengiami dviejų savaičių Kalėdų ir Naujųjų Metų švenčių laikotarpiu.

▼M4

3. Išskirtinėmis aplinkybėmis bet kuri aukciono platforma, pasikonsultavusi su aukcionų stebėtoju, jei jis paskirtas, gali pakeisti bet kurį pasiūlymų teikimo laikotarpį, prieš tai įspėjusi visus asmenis, kuriems tai gali būti aktualu. Atitinkama aukciono platforma kuo labiau atsižvelgia į aukcionų stebėtojo nuomonę, jei ji pateikiama.

▼M1

4. Nuo šešto savo vykdomo aukciono arba anksčiau pagal 26 straipsnio 1 arba 2 dalį paskirta aukciono platforma toliau juos vykdo bent kartą per savaitę apyvartiniams taršos leidimams, kuriems taikomas Direktyvos 2003/87/EB III skyrius, parduoti ir bent kas du mėnesius apyvartiniams taršos leidimams, kuriems taikomas Direktyvos 2003/87/EB II skyrius, parduoti, tačiau 2012 m. minėta aukciono platforma aukcionus apyvartiniams taršos leidimams, kuriems taikomas tos direktyvos III skyrius, parduoti vykdo bent kartą per mėnesį.

▼B

Jokia kita aukciono platforma nevykdo aukciono tomis savaitės dienomis (daugiausiai dvi), kuriomis aukcioną vykdo pagal 26 straipsnio 1 arba 2 dalį paskirta aukciono platforma. Jei pagal 26 straipsnio 1 arba 2 dalį paskirta aukciono platforma vykdo aukcionus daugiau kaip dvi dienas per savaitę, ji nustato ir paskelbia, kuriomis dviem dienomis negali būti vykdomi jokie kiti aukcionai. Tai ji padaro ne vėliau kaip nustatydama ir skelbdama 11 straipsnio 1 dalyje nurodytą informaciją.

▼M4

5. Apyvartinių taršos leidimų, kuriems taikomas Direktyvos 2003/87/EB III skyrius ir kurie parduodami pagal 26 straipsnio 1 arba 2 dalį paskirtoje aukciono platformoje, skaičius paskirstomas po lygiai visiems tų metų aukcionams, tačiau kiekvienų metų rugpjūčio mėnesį parduoti teikiama perpus mažiau apyvartinių taršos leidimų negu visais kitais tų metų mėnesiais.

Apyvartinių taršos leidimų, kuriems taikomas Direktyvos 2003/87/EB II skyrius ir kurie parduodami pagal 26 straipsnio 1 arba 2 dalį paskirtoje aukciono platformoje, skaičius iš esmės paskirstomas po lygiai visiems tų metų aukcionams, tačiau kiekvienų metų rugpjūčio mėnesį parduoti teikiama perpus mažiau apyvartinių taršos leidimų negu visais kitais tų metų mėnesiais.

▼B

6. Papildomos nuostatos dėl kitų aukciono platformų, kurios nėra paskirtos pagal 26 straipsnio 1 ir 2 dalis, vykdomų aukcionų laiko ir dažnumo nustatytos 32 straipsnyje.

▼M4

9 straipsnis

Aplinkybės, dėl kurių negalima vykdyti aukcionų

Nedarydama poveikio 58 straipsnyje nurodytų taisyklių taikymui, aukciono platforma prireikus gali atšaukti aukcioną, jei trukdoma arba gali būti sutrukdyta tinkamai jį įvykdyti. Jei atšaukiamas vienas aukcionas ar keli aukcionai vienas po kito, jame (juose) skirtų parduoti apyvartinių taršos leidimų kiekis paskirstomas tolygiai artimiausiems numatytiems tos pačios aukciono platformos aukcionams.

Apyvartiniai taršos leidimai, kuriems taikomas Direktyvos 2003/87/EB III skyrius, turi būti paskirstyti per keturis kartus daugiau aukcionų negu buvo atšaukta vienas po kito.

Apyvartiniai taršos leidimai, kuriems taikomas Direktyvos 2003/87/EB II skyrius, turi būti paskirstyti per du kartus daugiau aukcionų negu buvo atšaukta vienas po kito.

▼B

10 straipsnis

Metinis aukcione parduodamų apyvartinių taršos leidimų, kuriems taikomas Direktyvos 2003/87/EB III skyrius, kiekis

▼M1

1. Šio reglamento I priede kiekvienai valstybei narei nustatoma visų 2012 m. parduotinų apyvartinių taršos leidimų, kuriems taikomas Direktyvos 2003/87/EB III skyrius, skaičius.

▼M6

2. 2013 m. ir 2014 m. aukcionuose parduotinų apyvartinių taršos leidimų, kuriems taikomas Direktyvos 2003/87/EB III skyrius, skaičius apskaičiuojamas iš apyvartinių taršos leidimų skaičiaus, nustatyto pagal tos direktyvos 9 ir 9a straipsnius tiems kalendoriniams metams, atėmus pagal tos direktyvos 10a straipsnio 7 dalį ir 11 straipsnio 2 dalį suteiktų nemokamų apyvartinių taršos leidimų skaičių ir pusę visų 2012 m. aukcionuose parduotų apyvartinių taršos leidimų skaičiaus.

2015–2018 m. laikotarpiu kiekvienais metais aukcionuose parduotinų apyvartinių taršos leidimų, kuriems taikomas Direktyvos 2003/87/EB III skyrius, skaičius apskaičiuojamas iš apyvartinių taršos leidimų skaičiaus, nustatyto pagal tos direktyvos 9 ir 9a straipsnius tiems kalendoriniams metams, atėmus pagal tos direktyvos 10a straipsnio 7 dalį ir 11 straipsnio 2 dalį suteiktų nemokamų apyvartinių taršos leidimų skaičių.

▼M5

Pagal šios dalies pirmą arba antrą pastraipas nustatytas konkrečiais 2014–2016 m. laikotarpio metais aukcionuose parduotinų apyvartinių taršos leidimų skaičius sumažinamas tokiu apyvartinių taršos leidimų skaičiumi, koks tiems metams nustatytas šio reglamento IV priedo lentelės antroje skiltyje.

Jei 2014 m. IV priede nustatytas atimamas skaičius negali būti paskirstytas per ilgesnį nei devynių mėn. laikotarpį, jis sumažinamas 100 mln. apyvartinių taršos leidimų ir vėliau kiekvienu metų ketvirčiu – dar tokiu pat skaičiumi. Tokiu atveju 2015 ir 2016 m. atimamas skaičius atitinkamai pakoreguojamas lygiomis dalimis.

▼M6

Nuo 2019 m. aukcionuose parduotinų apyvartinių taršos leidimų, kuriems taikomas Direktyvos 2003/87/EB III skyrius, skaičius yra pagal tos direktyvos 10 straipsnio 1 ir 1a dalis nustatytas skaičius.

▼M5

Nepažeidžiant direktyvos 10c straipsnio 2 dalies pirmo sakinio, tose valstybėse narėse, kurios taiko direktyvos 10c straipsnį, bendras apyvartinių taršos leidimų skaičius, aukcionuose parduotinas atitinkamais metais, po šio reglamento IV priedo lentelės antroje skiltyje nustatytos korekcijos yra ne mažesnis už pereinamojo laikotarpio ATL, kurie tais pačiais metais turi būti nemokomai paskirstyti elektros energijos gamybos įrenginiams, skaičių.

Jei būtina, bendras valstybės narės, kuri taiko direktyvos 10c straipsnį, atitinkamais 2014–2016 m. laikotarpio metais aukcionuose parduotinų apyvartinių taršos leidimų skaičius atitinkamai padidinamas. Jei bendras aukcionuose parduotinų apyvartinių taršos leidimų skaičius padidinamas pagal ankstesnį sakinį, jis tiek pat vėliau sumažinamas siekiant užtikrinti paskirstymą pagal šios dalies pirmą pastraipą. Šio reglamento IV priedo lentelės antroje ir trečiose skiltyse nurodyti aukcionuose parduotinų apyvartinių taršos leidimų skaičiai pakoreguojami atsižvelgiant į tokį padidinimą ir sumažinimą.

▼B

Apyvartinių taršos leidimų, parduotinų pagal Direktyvos 2003/87/EB 24 straipsnį, kiekis pridedamas prie atitinkamais kalendoriniais metais parduotinų apyvartinių taršos leidimų kiekio, nustatyto pagal šios dalies pirmą arba antrą pastraipą.

▼M6

Nepažeidžiant Europos Parlamento ir Tarybos sprendimo (ES) 2015/1814 ( 8 ), paskutiniais kiekvieno prekybos laikotarpio metais aukcionuose parduotinų apyvartinių taršos leidimų, kuriems taikomas Direktyvos 2003/87/EB III skyrius, skaičius nustatomas atsižvelgiant į įrenginių veiklos nutraukimą pagal tos direktyvos 10a straipsnio 19 dalį, į nemokamų apyvartinių taršos leidimų skaičiaus pritaikymą pagal tos direktyvos 10a straipsnio 20 dalį ir į tos direktyvos 10a straipsnio 7 dalyje numatytame naujiems rinkos dalyviams skirtame rezerve likusių apyvartinių taršos leidimų skaičių.

3. Kiekvienais kalendoriniais metais nuo 2013 m. aukcionuose parduotinų apyvartinių taršos leidimų, kuriems taikomas Direktyvos 2003/87/EB III skyrius, skaičius nustatomas remiantis I priedu ir pagal tos direktyvos 10 straipsnio 1 dalį Komisijos nustatytu ir paskelbtu numatomu aukcionuose parduotinų apyvartinių taršos leidimų skaičiumi arba naujausiu pirminio Komisijos numatyto skaičiaus pakeitimu, paskelbtu iki ankstesnių metų sausio 31 d., prireikus atsižvelgiant į Sprendimą (ES) 2015/1814 ir, kiek įmanoma, visus pereinamojo laikotarpio nemokamus apyvartinius taršos leidimus, kurie atimti arba bus atimami iš apyvartinių taršos leidimų, kuriuos kitu atveju atitinkama valstybė narė pagal Direktyvos 2003/87/EB 10 straipsnio 2 dalį parduotų aukcionuose, skaičiaus, kaip numatyta tos direktyvos 10c straipsnio 2 dalyje, taip pat į visas korekcijas, padarytas pagal tos direktyvos 24 ir 27 straipsnius.

Nepažeidžiant Sprendimo (ES) 2015/1814, į visus tolesnius atitinkamais kalendoriniais metais aukcionuose parduotinų apyvartinių taršos leidimų skaičiaus pokyčius atsižvelgiama nustatant kitais kalendoriniais metais aukcionuose parduotinų apyvartinių taršos leidimų skaičių.

4. Nepažeidžiant Direktyvos 2003/87/EB 10a straipsnio 7 dalies, bet kuriais konkrečiais kalendoriniais metais kiekvienos valstybės narės aukcionuose parduotinų apyvartinių taršos leidimų, kuriems taikomas tos direktyvos III skyrius, dalis yra dalis, nustatyta pagal tos pačios direktyvos 10 straipsnio 2 dalį, tačiau atsižvelgiant į visus tais kalendoriniais metais pagal Direktyvos 2003/87/EB 10c straipsnį tos valstybės narės pereinamuoju laikotarpiu suteiktus nemokamus apyvartinius taršos leidimus, visus tos valstybės narės tais pačiais kalendoriniais metais pagal tos direktyvos 24 straipsnį aukcionuose parduotinus apyvartinius taršos leidimus, taip pat į apyvartinius taršos leidimus, kurie turi būti perkelti į rinkos stabilumo rezervą arba turi būti iš jo paimami pagal Sprendimo (ES) 2015/1814 1 straipsnio 5 dalies antrą pastraipą ir 8 dalį.

▼B

11 straipsnis

Atskirų aukcionų, kuriuose pagal šio reglamento 26 straipsnio 1 arba 2 dalį paskirtos aukciono platformos parduoda apyvartinius taršos leidimus, kuriems taikomas Direktyvos 2003/87/EB III skyrius, tvarkaraštis

▼M6

1. Pagal šio reglamento 26 straipsnio 1 arba 2 dalį paskirtos aukciono platformos, pasikonsultavusios su Komisija ir gavusios jos nuomonę, iki kiekvienų ankstesnių metų birželio 30 d. arba kai tik įmanoma po tos datos nustato ir skelbia kiekvienais kalendoriniais metais kiekviename atskirame aukcione parduosimų apyvartinių taršos leidimų, kuriems taikomas Direktyvos 2003/87/EB III skyrius, pasiūlymų teikimo laikotarpius, atskirus skaičius, aukcionų datas ir aukcione parduodamo produkto rūšį, taip pat sumokėjimo ir apyvartinių taršos leidimų pristatymo datas. Atitinkamos aukciono platformos kuo labiau atsižvelgia į Komisijos nuomonę.

▼M1

2. Pagal šio reglamento 26 straipsnio 1 arba 2 dalį paskirtos aukciono platformos nustato ir skelbia šio straipsnio 1 dalyje nurodytą informaciją vadovaudamosi I priedu ir Komisijos nustatytu ir paskelbtu numatomu apyvartinių taršos leidimų kiekiu arba naujausia pirminio Komisijos numatyto kiekio korekcija, įskaitant visas korekcijas, nurodytas 10 straipsnio 3 dalyje.

▼B

3. Kiekvieno prekybos laikotarpio paskutiniais metais atitinkamos aukciono platformos gali koreguoti kiekvieno atskiro aukciono metu parduosimų apyvartinių taršos leidimų, kuriems taikomas Direktyvos 2003/87/EB III skyrius, kiekį, pasiūlymų teikimo laikotarpius ir aukcionų datas, siekdamos atsižvelgti į įrenginių veiklos nutraukimą pagal tos direktyvos 10a straipsnio 19 dalį, į bet kokį nemokamai suteikiamų apyvartinių taršos leidimų kiekio patikslinimą pagal tos direktyvos 10a straipsnio 20 dalį arba rezerve likusių apyvartinių taršos leidimų, skirtų naujiems rinkos dalyviams, kaip nustatyta tos direktyvos 10a straipsnio 7 dalyje, kiekį.

▼M4

4. Kitų aukciono platformų, kurios nėra paskirtos pagal šio reglamento 26 straipsnio 1 arba 2 dalį, vykdomų atskirų aukcionų, kuriuose parduodami apyvartiniai taršos leidimai, kuriems taikomas Direktyvos 2003/87/EB III skyrius, tvarkaraštis nustatomas ir skelbiamas pagal šio reglamento 32 straipsnį.

32 straipsnis taip pat taikomas aukcionams, kuriuos pagal 30 straipsnio 7 dalies antrą pastraipą vykdo aukciono platforma, paskirta pagal 26 straipsnio 1 arba 2 dalį.

12 straipsnis

Metinis aukcione parduodamų apyvartinių taršos leidimų, kuriems taikomas Direktyvos 2003/87/EB II skyrius, skaičius

1. Kasmet aukcione parduodama 15 % viso numatomo tais metais apyvartoje esančių apyvartinių taršos leidimų, kuriems taikomas Direktyvos 2003/87/EB II skyrius, skaičiaus. Jei kurių nors metų aukcionuose parduodama daugiau arba mažiau kaip 15 % faktiškai tais metais apyvartoje buvusių apyvartinių taršos leidimų skaičiaus, kitais metais parduodama atitinkamai daugiau arba mažiau apyvartinių taršos leidimų siekiant išlyginti skirtumą. Visi apyvartiniai taršos leidimai, kurie liko neparduoti aukcionuose pasibaigus paskutiniams prekybos laikotarpio metams, turi būti parduoti aukcionuose per pirmus keturis paskesnių metų mėnesius.

Kiekvieno prekybos laikotarpio paskutiniais metais aukcione parduotinų apyvartinių taršos leidimų skaičius nustatomas atsižvelgiant į specialiame rezerve, nurodytame Direktyvos 2003/87/EB 3f straipsnyje, likusį apyvartinių taršos leidimų skaičių.

2. Kiekvienais atitinkamo prekybos laikotarpio kalendoriniais metais kiekvienai valstybei narei tenkantis aukcione parduotinų apyvartinių taršos leidimų, kuriems taikomas Direktyvos 2003/87/EB II skyrius, skaičius nustatomas pagal tos direktyvos 3d straipsnio 3 dalį.

▼B

13 straipsnis

Atskirų aukcionų, kuriuose pagal šio reglamento 26 straipsnio 1 arba 2 dalį paskirtos aukcionų platformos parduoda apyvartinius taršos leidimus, kuriems taikomas Direktyvos 2003/87/EB II skyrius, tvarkaraštis

1. Pagal šio reglamento 26 straipsnio 1 arba 2 dalį paskirtos aukciono platformos, pasikonsultavusios su Komisija ir gavusios jos nuomonę, iki 2011 m. rugsėjo 30 d. arba kai tik įmanoma po tos datos skelbia nuo 2012 m. kiekviename atskirame aukcione parduosimų apyvartinių taršos leidimų, kuriems taikomas Direktyvos 2003/87/EB II skyrius, kiekį, pasiūlymų teikimo laikotarpius ir aukcionų datas. Atitinkamos aukciono platformos kuo labiau atsižvelgia į Komisijos nuomonę.

▼M4

2. Pagal šio reglamento 26 straipsnio 1 arba 2 dalį paskirtos aukciono platformos nuo 2013 m., pasikonsultavusios su Komisija ir gavusios jos nuomonę, iš esmės iki kiekvienų ankstesnių metų rugsėjo 30 d. arba kai tik įmanoma po tos datos nustato ir skelbia kiekvienais kalendoriniais metais kiekviename atskirame aukcione parduosimų apyvartinių taršos leidimų, kuriems taikomas Direktyvos 2003/87/EB II skyrius, skaičių, pasiūlymų teikimo laikotarpius, aukcionų datas ir aukcionuose parduodamo produkto rūšį, taip pat sumokėjimo ir apyvartinių taršos leidimų pristatymo datas. Atitinkamos aukciono platformos kuo labiau atsižvelgia į Komisijos nuomonę.

▼B

Kiekvieno prekybos laikotarpio paskutiniais metais atitinkamos aukciono platformos gali koreguoti kiekviename atskirame aukcione parduodamų apyvartinių taršos leidimų, kuriems taikomas Direktyvos 2003/87/EB II skyrius, kiekį, pasiūlymų teikimo laikotarpius, aukciono datas ir aukcione parduodamo produkto rūšį, taip pat sumokėjimo ir apyvartinių taršos leidimų pristatymo datas, siekdamos atsižvelgti į specialiame rezerve, nurodytame tos direktyvos 3f straipsnyje, likusių apyvartinių taršos leidimų kiekį.

3. Pagal šio reglamento 26 straipsnio 1 arba 2 dalį paskirtos aukciono platformos, nustatydamos ir skelbdamos informaciją pagal 1 ir 2 dalis, remiasi Komisijos sprendimu, priimtu pagal Direktyvos 2003/87/EB 3e straipsnio 3 dalį.

4. Nuostatos dėl kitų aukciono platformų, kurios nėra paskirtos pagal šio reglamento 26 straipsnio 1 arba 2 dalį, vykdomų atskirų aukcionų, kuriuose parduodami apyvartiniai taršos leidimai, kuriems taikomas Direktyvos 2003/87/EB II skyrius, tvarkaraščio nustatomos ir skelbiamos pagal šio reglamento 32 straipsnį.

▼M4

32 straipsnis taip pat taikomas aukcionams, kuriuos pagal 30 straipsnio 7 dalies antrą pastraipą vykdo aukciono platforma, paskirta pagal 26 straipsnio 1 arba 2 dalį.

▼B

14 straipsnis

Aukcionų tvarkaraščio koregavimas

1. Pagal 10– 13 straipsnius ir 32 straipsnio 4 dalį nustatyti ir paskelbti metiniai aukcionuose parduodamų apyvartinių taršos leidimų kiekiai ir atskirų aukcionų pasiūlymų teikimo laikotarpiai, parduodamų apyvartinių taršos leidimų kiekiai, aukcionų datos, aukcionuose parduodamo produkto rūšis, sumokėjimo ir apyvartinių taršos leidimų pristatymo datos nekeičiami, išskyrus tuos atvejus, kai tenka juos pakoreguoti dėl šių priežasčių:

a) aukcionas atšaukiamas pagal 7 straipsnio 5 ir 6 dalis, 9 straipsnį ir 32 straipsnio 5 dalį;

b) sustabdomi aukciono platformos, kuri nėra paskirta pagal šio reglamento 26 straipsnio 1 arba 2 dalį, įgaliojimai, kaip numatyta pagal Direktyvos 2003/87/EB 19 straipsnio 3 dalį priimtame Komisijos reglamente;

c) valstybė narė priima sprendimą pagal 30 straipsnio 8 dalį;

d) neįvykusio atsiskaitymo, kaip nurodyta 45 straipsnio 5 dalyje;

e) specialiame rezerve, nurodytame Direktyvos 2003/87/EB 3f straipsnyje, lieka apyvartinių taršos leidimų;

f) pagal Direktyvos 2003/87/EB 10a straipsnio 19 dalį nutraukiama įrenginių veikla, nemokamai suteikiamų apyvartinių taršos leidimų kiekis pritaikomas pagal tos direktyvos 10a straipsnio 20 dalį arba rezerve lieka apyvartinių taršos leidimų, skirtų naujiems rinkos dalyviams, kaip numatyta tos direktyvos 10a straipsnio 7 dalyje;

g) vienašališkai įtraukiamos papildomos veiklos rūšys arba dujos pagal Direktyvos 2003/87/EB 24 straipsnį;

h) priimamos priemonės pagal Direktyvos 2003/87/EB 29a straipsnį;

i) įsigalioja šio reglamento arba Direktyvos 2003/87/EB daliniai pakeitimai;

▼M1

j) bent koks nors apyvartinių taršos leidimų skaičius neteikiamas aukcionams pagal 22 straipsnio 5 dalį arba 24 straipsnio 1 dalies antrą pastraipą;

▼M6

k) būtinybės, kad aukciono platforma nevykdytų aukciono, kuris neatitinka šio reglamento arba Direktyvos 2003/87/EB nuostatų;

▼M6

l) korekcijų, kurias reikia atlikti pagal Sprendimą (ES) 2015/1814 ir kurios turi būti apskaičiuotos ir paskalbtos iki tų metų liepos 15 d. arba kai tik įmanoma po tos datos.

▼B

2. Jei pakeitimo atvejis šiame reglamente nenumatytas, atitinkama aukciono platforma, prieš atlikdama pakeitimą, pasikonsultuoja su Komisija ir gauna jos nuomonę apie tai. Atitinkama aukciono platforma kuo labiau atsižvelgia į Komisijos nuomonę.







IV SKYRIUS

GALIMYBĖ DALYVAUTI AUKCIONUOSE

15 straipsnis

Asmenys, galintys tiesiogiai teikti pasiūlymus aukcione

Nepažeidžiant 28 straipsnio 3 dalies, tiesiogiai teikti pasiūlymą aukcione gali tik asmuo, turintis teisę prašyti leidimo teikti pasiūlymą pagal 18 straipsnį ir gavęs tokį leidimą pagal 19 ir 20 straipsnius.

16 straipsnis

Dalyvavimo būdas

1. Aukciono platforma suteikia nediskriminuojančius galimybės dalyvauti jos aukcionuose būdus.

▼M4

1a. Turi būti leidžiama dalyvauti aukcionuose nereikalaujant, kad aukciono dalyviai taptų aukciono platformos organizuojamos antrinės rinkos arba bet kurios kitos prekyvietės, kurią valdo aukciono platforma ar bet kuri kita trečioji šalis, nariais arba dalyviais.

▼M1

2. Pagal 26 straipsnio 1 dalį arba 30 straipsnio 1 dalį paskirta aukciono platforma užtikrina, kad jos aukcionuose būtų galima dalyvauti nuotoliniu būdu naudojantis elektronine sąsaja, saugiai ir patikimai prieinama per internetą.

Be to, pagal 26 straipsnio 1 dalį arba 30 straipsnio 1 dalį paskirta aukciono platforma sudaro galimybę pasiūlymų teikėjams dalyvauti jos aukcionuose per tam skirtas jungtis su elektronine sąsaja.

▼M4

3. Aukciono platforma gali pasiūlyti, o valstybės narės gali reikalauti, kad ji pasiūlytų vieną ar daugiau alternatyvių būdų dalyvauti jos aukcionuose, jei pagrindiniu būdu dėl kokių nors priežasčių nebūtų įmanoma pasinaudoti, tačiau tik jei tokie alternatyvūs būdai yra saugūs bei patikimi ir jais naudojantis nėra diskriminuojami pasiūlymų teikėjai.

▼M1

17 straipsnis

Mokymas ir pagalbos linija

Pagal 26 straipsnio 1 dalį arba 30 straipsnio 1 dalį paskirta aukciono platforma internete pateikia praktinę mokymo programą, susijusią su jos vykdomo aukciono procesu, įskaitant nurodymus, kaip užpildyti ir pateikti visas formas, ir pateikia pasiūlymo teikimo aukcione demonstracinę versiją. Be to, telefonu, faksu ir elektroniniu paštu bent darbo metu prekybos dienomis ji teikia pagalbos linijos paslaugas.

▼B

18 straipsnis

Asmenys, turintys teisę prašyti leidimo teikti pasiūlymus

1. Prašyti leidimo tiesiogiai teikti pasiūlymus aukcionuose turi teisę šie asmenys:

▼M4

a) veiklos vykdytojas arba orlaivio naudotojas, turintis veiklos vykdytojo sąskaitą arba orlaivio naudotojo sąskaitą, teikiantis pasiūlymą savo vardu, įskaitant bet kurią patronuojančiąją įmonę, patronuojamąją įmonę arba susijusią bendrovę, priklausančią tai pačiai įmonių grupei, kaip ir veiklos vykdytojas arba orlaivio naudotojas;

▼B

b) investicinės įmonės, kurioms suteikti įgaliojimai pagal Direktyvą 2004/39/EB, teikiančios pasiūlymą savo arba savo klientų vardu;

c) kredito įstaigos, kurioms suteikti įgaliojimai pagal Direktyvą 2006/48/EB, teikiančios pasiūlymą savo arba savo klientų vardu;

d) a punkte išvardytų asmenų verslo grupės, teikiančios pasiūlymą savo vardu ir veikiančios kaip savo narių tarpininkės;

e) valstybių narių, kontroliuojančių bet kuriuos a punkte išvardytus asmenis, viešosios įstaigos arba valstybiniai subjektai.

2. Nepažeidžiant Direktyvos 2004/39/EB 2 straipsnio 1 dalies i punkte nustatytos išimties, asmenys, kuriems taikoma ta išimtis ir kurie yra įgalioti pagal šio reglamento 59 straipsnį, turi teisę prašyti leidimo tiesiogiai teikti pasiūlymus aukcionuose savo arba savo pagrindinio verslo klientų vardu, jei valstybė narė, kurioje jie yra įsisteigę, yra priėmusi teisės aktus, kuriais atitinkama kompetentinga nacionalinė institucija suteikia jiems teisę teikti pasiūlymus savo arba savo pagrindinio verslo klientų vardu.

▼M1

3. 1 dalies b arba c punktuose nurodyti asmenys turi teisę prašyti leidimo savo klientų vardu tiesiogiai aukcionuose teikti pasiūlymus, susijusius su aukcione parduodamais produktais, kurie nėra finansinės priemonės, jei valstybė narė, kurioje jie yra įsisteigę, yra priėmusi teisės aktus, kuriais remdamasi atitinkama tos valstybės narės kompetentinga nacionalinė institucija gali suteikti jiems teisę teikti pasiūlymus savo klientų vardu.

▼B

4. Jei 1 dalies b bei c punktuose ir 2 dalyje nurodyti asmenys teikia pasiūlymus savo klientų vardu, jie užtikrina, kad tie klientai patys atitiktų reikalavimus, keliamus norint gauti leidimą tiesiogiai teikti pasiūlymus aukcionuose pagal 1 arba 2 dalis.

Jei pirmoje pastraipoje nurodytų asmenų klientai patys teikia pasiūlymus savo klientų vardu, jie užtikrina, kad tie jų klientai taip pat atitiktų reikalavimus, keliamus norint gauti leidimą tiesiogiai teikti pasiūlymus aukcionuose pagal 1 arba 2 dalis. Ta pati taisyklė galioja visiems tolesniems jų klientams, netiesiogiai teikiantiems pasiūlymus aukcionuose.

5. Prašyti leidimo tiesiogiai teikti pasiūlymus aukcionuose ir dalyvauti aukcionuose per vieną ar kelis asmenis, kuriems leidžiama teikti pasiūlymus pagal 19 ir 20 straipsnius, nesvarbu, ar jie tai darytų savo, ar kito asmens vardu, neturi teisės šie asmenys, kurie vykstant atitinkamiems aukcionams atlieka savo funkcijas:

a) aukciono rengėjas;

b) aukciono platforma, įskaitant bet kurią su ja sujungtą tarpuskaitos sistemą ir bet kurią atsiskaitymo sistemą;

c) asmenys, kurie gali daryti didelę tiesioginę arba netiesioginę įtaką a arba b punktuose nurodytų asmenų vadovybei;

d) asmenys, dirbantys a ir b punktuose nurodytiems asmenims.

6. Aukcionų stebėtojas nei savo, nei jokio kito asmens vardu negali dalyvauti jokiame aukcione tiesiogiai arba netiesiogiai per vieną ar daugiau asmenų, kuriems leidžiama teikti pasiūlymus pagal 19 ir 20 straipsnius.

Asmenys, galintys daryti didelę tiesioginę arba netiesioginę įtaką aukcionų stebėtojo vadovybei, negali nei savo, nei jokio kito asmens vardu dalyvauti jokiame aukcione tiesiogiai arba netiesiogiai per vieną ar daugiau asmenų, kuriems leidžiama teikti pasiūlymus pagal 19 ir 20 straipsnius.

Asmenys, dirbantys aukcionų stebėtojui su aukcionais susijusį darbą, negali nei savo, nei jokio kito asmens vardu dalyvauti jokiame aukcione tiesiogiai arba netiesiogiai per vieną ar daugiau asmenų, kuriems leidžiama teikti pasiūlymus pagal 19 ir 20 straipsnius.

7. Pagal 44–50 straipsnius aukciono platformai, įskaitant bet kurią su ja sujungtą tarpuskaitos sistemą arba atsiskaitymo sistemą, suteikiama galimybė priimti mokėjimą, pristatyti apyvartinius taršos leidimus arba priimti užstatą iš aukciono laimėtojo teisių perėmėjo, turi netrukdyti taikyti 17–20 straipsnių.

19 straipsnis

Leidimo teikti pasiūlymus reikalavimai

▼M6

1. Antrinės rinkos, kurią organizuoja pagal 26 straipsnio 1 dalį arba 30 straipsnio 1 dalį paskirta aukciono platforma, nariams arba dalyviams, atitinkantiems 18 straipsnio 1 arba 2 dalies reikalavimus, leidžiama tiesiogiai teikti pasiūlymus tos aukciono platformos vykdomuose aukcionuose netaikant jokių papildomų su leidimu teikti pasiūlymus susijusių reikalavimų, jei laikomasi visų toliau nurodytų sąlygų:

a) leidimo rinkos nariui arba dalyviui prekiauti apyvartiniais taršos leidimais antrinėje rinkoje, kurią organizuoja pagal 26 straipsnio 1 dalį arba 30 straipsnio 1 dalį paskirta aukciono platforma, reikalavimai yra ne mažiau griežti negu nurodytieji šio straipsnio 2 dalyje;

b) pagal 26 straipsnio 1 dalį arba 30 straipsnio 1 dalį paskirta aukciono platforma gauna visą papildomą informaciją, būtiną atitikčiai visiems šio straipsnio 2 dalies reikalavimams, kurių atitiktis nepatikrinta anksčiau, patikrinti.

▼M1

2. Asmenims, kurie nėra antrinės rinkos, kurią organizuoja pagal 26 straipsnio 1 dalį arba 30 straipsnio 1 dalį paskirta aukciono platforma, nariai arba dalyviai ir kurie atitinka 18 straipsnio 1 arba 2 dalies reikalavimus, leidžiama tiesiogiai teikti pasiūlymus tos aukciono platformos vykdomuose aukcionuose, jei jie:

a) yra įsisteigę ES, yra veiklos vykdytojai arba orlaivių naudotojai;

b) turi nurodytąją apyvartinių taršos leidimų sąskaitą;

c) turi nurodytąją banko sąskaitą;

d) paskiria bent vieną pasiūlymo teikėjo atstovą, kaip apibrėžta 6 straipsnio 3 dalies trečioje pastraipoje;

e) pagal taikomas deramo klientų tikrinimo priemones nekelia abejonių atitinkamai aukciono platformai dėl savo tapatybės, tikrųjų savininkų tapatybės, sąžiningumo, vykdomo verslo ir prekybos profilio atsižvelgiant į santykių su pasiūlymo teikėju nustatymo būdą, pasiūlymo teikėjo tipo, aukcione parduodamo produkto pobūdžio, numatomų pasiūlymų dydžių ir sumokėjimo bei apyvartinių taršos leidimų pristatymo būdo;

f) nekelia abejonių atitinkamai aukciono platformai dėl savo finansinės padėties, ypač dėl to, kad jie suėjus terminui gali įvykdyti savo finansinius įsipareigojimus ir trumpalaikius įsipareigojimus;

g) yra įdiegę arba paprašyti gali įdiegti vidaus procesus, procedūras ir taikyti sutartinius įsipareigojimus, būtinus, kad būtų laikomasi pagal 57 straipsnį nustatyto didžiausio siūlomo kiekio;

h) atitinka 49 straipsnio 1 dalies reikalavimus.

▼M6 —————

▼B

3. Asmenys, kuriems taikomi 18 straipsnio 1 dalies b ir c punktai arba 18 straipsnio 2 dalis, teikdami pasiūlymus savo klientų vardu yra atsakingi už tai, kad būtų įvykdytos visos šios sąlygos:

a) jų klientai atitinka 18 straipsnio 1 arba 2 dalies reikalavimus;

b) likus pakankamai laiko iki pasiūlymų teikimo laikotarpio pradžios jie turės tinkamus vidinius procesus, procedūras ir sutartinius susitarimus, būtinus, kad:

i) galėtų apdoroti savo klientų pasiūlymus, įskaitant pasiūlymų teikimą, mokėjimo priėmimą ir apyvartinių taršos leidimų perdavimą;

ii) užtikrintų, jog ta jų verslo dalis, kuri atsakinga už pasiūlymų priėmimą, rengimą ir jų teikimą klientų vardu, neatskleistų konfidencialios informacijos kitai jų verslo daliai, atsakingai už pasiūlymų rengimą ir teikimą jų pačių vardu;

iii) užtikrintų, jog jų klientai, kurie patys veikia savo klientų, teikiančių pasiūlymus aukcionuose, vardu, taikytų šio straipsnio 2 dalyje ir šioje dalyje nustatytus reikalavimus, ir kad jie to paties reikalautų iš savo klientų, o šie iš savo klientų, o šie iš savo klientų, kaip numatyta 18 straipsnio 4 dalyje.

Atitinkama aukciono platforma gali pasikliauti patikimais patikrinimais, kuriuos atlieka šios dalies pirmoje pastraipoje nurodyti asmenys, jų klientai arba jų klientų klientai, kaip nustatyta 18 straipsnio 4 dalyje.

Šios dalies pirmoje pastraipoje nurodytų asmenų atsakomybė yra užtikrinti, kad, aukciono platformai paprašius pagal 20 straipsnio 5 dalies d punktą, jie galėtų aukciono platformai įrodyti, kad šios dalies pirmos pastraipos a ir b punktuose nurodytos sąlygos yra įvykdytos.

20 straipsnis

Prašymų leisti teikti pasiūlymus teikimas ir apdorojimas

▼M1

1. 1. Prieš pateikdami pirmąjį savo tiesioginį pasiūlymą per bet kurią pagal 26 straipsnio 1 dalį arba 30 straipsnio 1 dalį paskirtą aukciono platformą asmenys, atitinkantys 18 straipsnio 1 arba 2 dalies reikalavimus, atitinkamai aukciono platformai pateikia prašymą leisti teikti pasiūlymus.

▼M6

Antrinės rinkos, kurią organizuoja atitinkama aukciono platforma, nariams arba dalyviams, atitinkantiems 19 straipsnio 1 dalies reikalavimus, leidžiama teikti pasiūlymus neteikiant prašymo pagal šios dalies pirmą pastraipą.

▼M4

2. Prašymas teikti pasiūlymus pagal 1 dalį pateikiamas užpildant elektroninę paraišką. Elektroninę paraišką ir jos internetinę prieigą sukuria ir prižiūri atitinkama aukciono platforma.

▼B

3. Kartu su prašymu leisti teikti pasiūlymus pateikiamos visų patvirtinamųjų dokumentų, kurių aukciono platforma reikalauja kaip įrodymo, kad paraiškos teikėjas atitinka 19 straipsnio 2 ir 3 dalių reikalavimus, tinkamai patvirtintos kopijos. Prašymą leisti teikti pasiūlymus sudaro bent II priede išvardytos dalys.

4. Prašymas leisti teikti pasiūlymus, įskaitant visus patvirtinamuosius dokumentus, paprašius, pateikiamas aukcionų stebėtojui, 62 straipsnio 3 dalies e punkte nurodytai tyrimą atliekančiai valstybės narės kompetentingai nacionalinei teisėsaugos institucijai ir bet kuriai tarpvalstybiniame tyrime dalyvaujančiai kompetentingai Sąjungos institucijai.

▼M1

5. Pagal 26 straipsnio 1 dalį arba 30 straipsnio 1 dalį paskirta aukciono platforma gali atsisakyti leisti teikti pasiūlymus savo aukcionuose, jei paraiškos teikėjas atsisako kurio nors iš šių dalykų:

a) patenkinti aukciono platformos prašymus pateikti papildomos informacijos arba paaiškinti ar pagrįsti pateiktą informaciją;

b) aukciono platformos kvietimu surengti pokalbį su kuriuo nors iš paraiškos teikėjo pareigūnų paraiškos teikėjo verslo patalpose arba kitur;

c) leisti atlikti tyrimus arba patikrinimus aukciono platformos prašymu, įskaitant apsilankymus ir patikrinimus paraiškos teikėjo verslo patalpose;

d) aukciono platformai paprašius, pateikti informacijos apie paraiškos teikėją, jo klientus arba tų klientų klientus, kaip nustatyta 18 straipsnio 4 dalyje, kurios reikia atitikčiai 19 straipsnio 3 dalies reikalavimams patikrinti;

e) aukciono platformai paprašius, pateikti informacijos, kurios reikia atitikčiai 19 straipsnio 2 dalies reikalavimams patikrinti.

6. Pagal 26 straipsnio 1 dalį arba 30 straipsnio 1 dalį paskirta aukciono platforma per ją sudaromų sandorių arba verslo santykių su politikoje dalyvaujančiais asmenimis atžvilgiu taiko Direktyvos 2005/60/EB 13 straipsnio 4 dalyje numatytas priemones, neatsižvelgiant į tai, kokia tų asmenų gyvenamoji šalis.

7. Pagal 26 straipsnio 1 dalį arba 30 straipsnio 1 dalį paskirta aukciono platforma reikalauja, kad paraiškos teikėjas, prašantis leisti teikti pasiūlymus jos aukcionuose, užtikrintų, jog jo klientai ir visi jo klientų klientai, kaip numatyta 18 straipsnio 4 dalyje, patenkintų kiekvieną pagal 5 dalį pateiktą prašymą.

▼B

8. Prašymas leisti teikti pasiūlymus aukcione laikomas atšauktu, jei paraiškos teikėjas nepateikia atitinkamos aukciono platformos prašomos informacijos per tos informacijos prašyme, atitinkamos aukciono platformos pateiktame pagal 5 dalies a, d ar e punktus, nurodytą pagrįstą laikotarpį, kuris yra ne trumpesnis kaip penkios prekybos dienos nuo informacijos prašymo pateikimo, arba per pokalbį, tyrimus arba patikrinimus pagal 5 dalies b ar c punktus nebendradarbiauja, nesilaiko nurodymų ar nedalyvauja.

▼M1

9. Paraiškos teikėjas pagal 26 straipsnio 1 dalį arba 30 straipsnio 1 dalį paskirtai aukciono platformai neteikia neteisingos arba klaidinančios informacijos. Paraiškos teikėjas išsamiai, atvirai ir nedelsdamas praneša aukciono platformai apie bet kokius savo padėties pasikeitimus, kurie gali turėti įtakos jo prašymui leisti teikti pasiūlymus tos aukciono platformos vykdomuose aukcionuose arba jam jau suteiktam leidimui teikti pasiūlymus.

10. Pagal 26 straipsnio 1 dalį arba 30 straipsnio 1 dalį paskirta aukciono platforma priima sprendimą dėl jai pateikto prašymo ir jį praneša paraiškos teikėjui.

Atitinkama aukciono platforma gali:

a) suteikti besąlyginį leidimą teikti pasiūlymus aukcionuose laikotarpiu, neviršijančiu jos paskyrimo laikotarpio, įskaitant visus to paskyrimo laikotarpio pratęsimus ar atnaujinimus;

b) suteikti sąlyginį leidimą teikti pasiūlymus aukcionuose laikotarpiu, neviršijančiu jos paskyrimo laikotarpio, jei iki nurodytos datos bus išpildytos nurodytos sąlygos, kurių įvykdymą atitinkama aukciono platforma deramai patikrina;

c) atsisakyti leisti teikti pasiūlymus.

▼B

21 straipsnis

Atsisakymas leisti teikti pasiūlymus, tokio leidimo atšaukimas arba jo galiojimo sustabdymas

▼M1

1. Pagal 26 straipsnio 1 dalį arba 30 straipsnio 1 dalį paskirta aukciono platforma atsisako leisti teikti pasiūlymus jos aukcionuose, atšaukia jau suteiktą leidimą arba sustabdo tokio leidimo galiojimą, jei asmuo:

a) neturi arba nebeturi teisės prašyti leisti teikti pasiūlymus pagal 18 straipsnio 1 arba 2 dalį;

b) neatitinka arba nebeatitinka 18–20 straipsnių reikalavimų;

c) tyčia arba pakartotinai nesilaiko šio reglamento nuostatų, leidimo teikti pasiūlymus atitinkamos aukciono platformos vykdomuose aukcionuose sąlygų arba bet kurių kitų susijusių nurodymų ar susitarimų.

2. Pagal 26 straipsnio 1 dalį arba 30 straipsnio 1 dalį paskirta aukciono platforma atsisako leisti teikti pasiūlymus jos aukcionuose, atšaukia arba sustabdo bet kurio jau suteikto leidimo galiojimą, jei ji įtaria, kad paraiškos teikėjas užsiima pinigų plovimu, teroristų finansavimu, nusikalstama veikla arba piktnaudžiauja rinka, bet tik jei toks atsisakymas, atšaukimas arba galiojimo sustabdymas netrukdo kompetentingoms nacionalinėms institucijoms persekioti arba sulaikyti tokios veiklos vykdytojus.

Tokiu atveju atitinkama aukciono platforma pagal šio reglamento 55 straipsnio 2 dalį apie tai praneša Direktyvos 2005/60/EB 21 straipsnyje nurodytam finansinės žvalgybos padaliniui (FŽP).

3. Pagal 26 straipsnio 1 dalį arba 30 straipsnio 1 dalį paskirta aukciono platforma gali atsisakyti leisti teikti pasiūlymus jos aukcionuose, atšaukti jau suteiktą leidimą arba sustabdyti jo galiojimą, jei asmuo:

a) per aplaidumą nesilaiko šio reglamento nuostatų, leidimo teikti pasiūlymus atitinkamos aukciono platformos vykdomuose aukcionuose sąlygų arba bet kurių kitų susijusių nurodymų ar susitarimų;

b) kitu savo elgesiu trukdo tinkamai arba veiksmingai vykdyti aukcioną;

c) yra nurodytas 18 straipsnio 1 dalies b arba c punktuose, arba 18 straipsnio 2 dalyje ir per pastarąsias 220 prekybos dienų nepateikė nė vieno pasiūlymo nė viename aukcione.

▼B

4. 3 dalyje nurodytiems asmenims pranešama apie atsisakymą leisti jiems teikti pasiūlymus, apie leidimo atšaukimą arba jo galiojimo sustabdymą ir atsisakymo leisti teikti pasiūlymus, leidimo atšaukimo arba jo galiojimo sustabdymo sprendime nurodomas jiems suteikiamas pagrįstas laikotarpis, per kurį jie gali raštu pateikti savo pastabas.

Apsvarsčiusi atitinkamo asmens raštišką atsakymą, atitinkama aukciono platforma, jei tai pagrįsta:

a) suteikia leidimą arba atnaujina jo galiojimą nuo nustatytos datos;

b) suteikia sąlyginį leidimą arba laikinai atnaujina jo galiojimą, su sąlyga, kad iki nustatytos datos bus įvykdytos nurodytos sąlygos, kurių įvykdymą atitinkama aukciono platforma deramai patikrina;

c) patvirtina atsisakymą suteikti leidimą, leidimo atšaukimą arba jo galiojimo sustabdymą nuo nustatytos datos.

Aukciono platforma atitinkamam asmeniui praneša savo sprendimą.

5. Asmenys, kurių leidimas teikti pasiūlymus atšaukiamas arba jo galiojimas sustabdomas pagal 1, 2 arba 3 dalį, imasi pagrįstų veiksmų siekdami užtikrinti, jog jų pašalinimas iš aukcionų:

a) būtų atliekamas metodiškai;

b) nepakenktų jų klientų interesams ir nesutrukdytų efektyvaus aukcionų darbo;

c) neturėtų įtakos jų įsipareigojimams laikytis visų mokėjimo nuostatų, leidimo teikti pasiūlymus aukcionuose sąlygų arba bet kurių kitų susijusių nurodymų ar susitarimų;

d) netrukdytų laikytis įsipareigojimų, susijusių su konfidencialios informacijos apsauga pagal 19 straipsnio 3 dalies b punkto ii papunktį, kurie galioja dar 20 metų po jų pašalinimo iš aukcionų.

1, 2 ir 3 dalyje nurodyto atsisakymo suteikti leidimą, leidimo atšaukimo arba jo galiojimo sustabdymo dokumente nurodomos visos priemonės, būtinos užtikrinti, kad būtų laikomasi šios dalies nuostatų, o aukciono platforma patikrina, ar šios priemonės taikomos.







V SKYRIUS

AUKCIONO RENGĖJO SKYRIMAS IR JO FUNKCIJOS

22 straipsnis

Aukciono rengėjo skyrimas

1. Kiekviena valstybė narė skiria aukciono rengėją. Nė viena valstybė narė neparduoda apyvartinių taršos leidimų nepaskyrusi aukciono rengėjo. Tą patį aukciono rengėją gali paskirti daugiau kaip viena valstybė narė.

2. Aukciono rengėją valstybė narė paskiria gerokai prieš aukcionų pradžią, kad būtų sudaryti ir įgyvendinti reikiami susitarimai su tos valstybės narės paskirta arba paskirsima aukciono platforma, įskaitant su ja sujungtą tarpuskaitos sistemą ir atsiskaitymo sistemą, kad aukciono rengėjas jį paskyrusios valstybės narės vardu galėtų parduoti apyvartinius taršos leidimus aukcionuose pagal abipusiškai sutartas sąlygas.

▼M4

3. Valstybių narių, nedalyvaujančių 26 straipsnio 1 ir 2 dalyse numatytoje bendroje veikloje, atveju aukcionų rengėją paskiria valstybė narė, kad būtų galima sudaryti ir įgyvendinti reikiamus susitarimus su aukciono platformomis, paskirtomis pagal 26 straipsnio 1 arba 2 dalį, įskaitant visas su jomis sujungtas tarpuskaitos sistemas arba atsiskaitymo sistemas, kuriais siekiama, kad aukciono rengėjas jį paskyrusios valstybės narės vardu galėtų parduoti apyvartinius taršos leidimus tokiose aukciono platformose pagal abipusiškai sutartas sąlygas, kaip numatyta 30 straipsnio 7 dalies antroje pastraipoje ir 30 straipsnio 8 dalies pirmoje pastraipoje.

4. Valstybės narės neviešintinos informacijos neatskleidžia aukcionų rengėjui dirbantiems asmenims, nebent asmuo, dirbantis valstybei narei arba veikiantis jos vardu, tos informacijos atskleidžia tiek, kiek būtina tiems asmenims vykdant įprastas profesines ar darbines pareigas, ir atitinkama valstybė narė įsitikina, kad aukciono rengėjas turi tinkamas neviešinamos informacijos apsaugos priemones, kaip numatyta 3 straipsnio 28 dalyje arba kaip uždrausta 38 straipsniu, taikomas visiems aukcionų rengėjui dirbantiems asmenims, neskaitant priemonių, numatytų 42 straipsnio 1 ir 2 dalyse.

▼M1

5. Valstybės narės vardu parduotini apyvartiniai taršos leidimai neteikiami aukcionams, jei valstybė narė nėra tinkamai paskyrusi aukciono rengėjo arba jei 2 dalyje nurodyti susitarimai nėra sudaryti arba nėra taikomi.

▼B

6. 5 dalis neturi įtakos teisinėms pasekmėms, kurios kyla pagal Sąjungos teisę, jei valstybė narė neįvykdo savo įsipareigojimų pagal 1–4 dalis.

7. Valstybės narės Komisijai praneša aukciono rengėjo tapatybę ir kontaktinius duomenis.

Aukciono rengėjo tapatybė ir kontaktiniai duomenys skelbiami Komisijos interneto svetainėje.

23 straipsnis

Aukciono rengėjo funkcijos

Aukciono rengėjas:

a) aukcione parduoda kiekvienos jį paskyrusios valstybės narės apyvartinius taršos leidimus, skirtus parduoti aukcione;

b) gauna kiekvienai jį paskyrusiai valstybei narei priklausančias aukciono pajamas;

c) išmoka kiekvienai jį paskyrusiai valstybei narei priklausančias aukciono pajamas.







VI SKYRIUS

AUKCIONŲ STEBĖTOJO SKYRIMAS IR JO FUNKCIJOS

24 straipsnis

Aukcionų stebėtojas

1. Aukcionų stebėtojas stebi visus aukcionų procesus.

▼M1

Nepažeidžiant trečios pastraipos nuostatos, valstybės narės vardu parduotini apyvartiniai taršos leidimai neteikiami aukcionams, jei valstybė narė nėra tinkamai paskyrusi aukcionų stebėtojo arba jei susitarimai su aukcionų stebėtoju nėra sudaryti arba nėra taikomi.

▼M4

Jei dėl force majeure priežasčių aukcionų stebėtojas negali vykdyti visų arba dalies su konkrečiu aukcionu susijusių savo užduočių, atitinkama aukciono platforma gali nuspręsti rengti tą aukcioną, jei ji imasi visų reikiamų priemonių, kad galėtų pati tinkamai stebėti aukcioną. Tai taip pat taikoma iki tol, kol pagal 2 dalį paskirtas pirmasis aukcionų stebėtojas pradeda stebėti atitinkamus aukcionus taip, kaip išsamiai nustatyta jo paskyrimo sutartyje.

▼B

2. Visos valstybės narės skiria aukcionų stebėtoją vykdydamos bendrą Komisijos ir valstybių narių viešųjų pirkimų procedūrą pagal Reglamento (EB, Euratomas) Nr. 1605/2002 91 straipsnio 1 dalies trečią pastraipą ir Reglamento (EB, Euratomas) Nr. 2342/2002 125c straipsnį.

3. Aukcionų stebėtojas skiriamas ne ilgesniam kaip 5 metų laikotarpiui.

Likus ne mažiau kaip trims mėnesiams iki aukcionų stebėtojo kadencijos pabaigos arba nutraukimo, pagal 2 dalį paskiriamas jo veiklą perimantis aukcionų stebėtojas.

4. Aukcionų stebėtojo tapatybė ir kontaktiniai duomenys skelbiami Komisijos interneto svetainėje.

▼M1

5. Valstybė narė, prisijungianti prie 2 dalyje nurodytos bendros veiklos, kai įsigalioja valstybių narių ir Komisijos sudaryta sutartis dėl bendros viešųjų pirkimų procedūros, sutinka su visomis sąlygomis, dėl kurių sutarė valstybės narės ir Komisija sutartyje dėl bendros viešųjų pirkimų procedūros bei visuose pagal ją priimtuose sprendimuose.

Kai įsigalioja sutartis dėl bendros viešųjų pirkimų procedūros ir iki kol valstybė narė prisijungia prie 2 dalyje nurodytos bendros veiklos, ji gali dalyvauti bendroje veikloje stebėtojo teisėmis pagal tam tikras sutarties dėl bendros viešųjų pirkimų procedūros sąlygas, dėl kurių sutars Komisija ir valstybės narės, ir atsižvelgiant į taikytinas viešųjų pirkimų taisykles.

▼B

25 straipsnis

Aukcionų stebėtojo funkcijos

1. Aukcionų stebėtojas stebi kiekvieną aukcioną ir per Direktyvos 2003/87/EB 10 straipsnio 4 dalies ketvirtoje pastraipoje nustatytą terminą Komisijai valstybių narių vardu ir atitinkamoms valstybėms narėms pateikia ataskaitą apie ankstesnio mėnesio aukcionų tinkamą vykdymą pagal tą pastraipą, ypač apie:

a) nešališkas galimybes visiems dalyvauti aukcionuose;

b) skaidrumą;

c) kainų nustatymą;

d) techninius ir veiklos aspektus.

2. Aukcionų stebėtojas pateikia valstybėms narėms ir Komisijai metinę konsoliduotą ataskaitą, kurioje nurodo:

a) 1 dalyje nurodytus aspektus, susijusius tiek su kiekvienu atskiru aukcionu, tiek bendrai su visais kiekvienos aukciono platformos aukcionais;

b) visus aukciono platformos paskyrimo sutarties nesilaikymo atvejus;

▼M3

c) visus įrodymus apie antikonkurencinį elgesį, piktnaudžiavimą rinka, pinigų plovimą, teroristų finansavimą arba nusikalstamą veiklą;

▼B

d) aukcionų poveikį aukciono platformų padėčiai antrinėje rinkoje, jei toks poveikis daromas;

e) aukcionų procesų, apie kuriuos rengiama konsoliduotoji ataskaita, sąsajas ir tų aukcionų procesų bei antrinės rinkos veikimo sąsają pagal Direktyvos 2003/87/EB 10 straipsnio 5 dalį;

▼M3

f) informaciją apie skundų, pateiktų pagal 59 straipsnio 4 dalį arba 64 straipsnio 1 dalį, ir visų kitų skundų dėl aukciono platformos, pateiktų tą aukciono platformą prižiūrinčioms nacionalinėms kompetentingoms institucijoms, teismams ar kompetentingoms administracinėms institucijoms, numatytoms nacionalinėse priemonėse, kuriomis perkeliama Direktyvos 2004/39/EB 52 straipsnio 2 dalis, skaičių, pobūdį ir būklę;

▼B

g) informaciją apie tolesnius veiksmus, susijusius su aukcionų stebėtojo pagal 3, 4 ir 5 dalis pateiktomis ataskaitomis;

h) visas aukcionų procesų tobulinimo rekomendacijas, kurias jis laiko tinkamomis, arba persvarstymo rekomendacijas, susijusias su:

i) šiuo reglamentu, įskaitant 33 straipsnyje nurodytą persvarstymą;

ii) Komisijos reglamentu, priimtu pagal Direktyvos 2003/87/EB 19 straipsnio 3 dalį;

iii) Direktyva 2003/87/EB, įskaitant tos direktyvos 10 straipsnio 5 dalyje ir 12 straipsnio 1a dalyje numatytą anglies dioksido rinkos veikimo peržiūrą.

3. Aukcionų stebėtojas gali paprašytas Komisijos arba vienos ar kelių valstybių narių, arba kai to reikalaujama pagal 5 dalį, kartkartėmis pateikti ataskaitą bet kuriais konkrečiais klausimais, susijusiais su bet kuriuo aukciono procesu, jei tokius klausimus būtina iškelti prieš jam pateikiant ataskaitas pagal 1 arba 2 dalį. Kitu atveju aukcionų stebėtojas gali apie juos parašyti savo ataskaitoje, numatytoje 1 arba 2 dalyje.

▼M1

4. Valstybė narė, nedalyvaujanti šio reglamento 26 straipsnio 1 ir 2 dalyse numatytoje bendroje veikloje ir pasirinkusi galimybę paskirti savo aukciono platformą pagal šio reglamento 30 straipsnio 1 ir 2 dalis, gali aukcionų stebėtojo paprašyti valstybėms narėms, Komisijai ir atitinkamai aukciono platformai pateikti techninę ataskaitą apie aukciono platformos, kurią ji siūlo arba ketina pasiūlyti, gebėjimus vykdyti aukciono procesą pagal šio reglamento reikalavimus ir pagal Direktyvos 2003/87/EB 10 straipsnio 4 dalyje nustatytus tikslus.

▼B

Tokiose ataskaitose aukcionų stebėtojas aiškiai nurodo, kuriuos pirmoje pastraipoje nurodytus reikalavimus aukciono procesas atitinka ir kurių – ne. Ataskaitoje pateikiamos tikslios rekomendacijos, kaip atitinkamai toliau vystyti arba tobulinti aukciono procesą, ir siūlomi konkretūs tokių patobulinimų įgyvendinimo terminai.

5. Jei aukciono platformos vykdomu aukciono procesu pažeidžiamos šio reglamento nuostatos arba jis neatitinka Direktyvos 2003/87/EB 10 straipsnio 4 dalies tikslų, arba jei Komisija, įtardama tokius pažeidimus jo paprašo, aukcionų stebėtojas apie tai pateikia ataskaitą valstybėms narėms, Komisijai ir atitinkamai aukciono platformai.

Ataskaitoje aiškiai nurodomas pažeidimo ar neatitikimo pobūdis. Joje pateikiamos tikslios rekomendacijos, kaip ištaisyti padėtį, ir pasiūlomi konkretūs taisomųjų priemonių įgyvendinimo terminai. Prireikus ataskaitoje gali būti rekomenduojama sustabdyti atitinkamos aukciono platformos įgaliojimus. Aukcionų stebėtojas nuolat peržiūri pagal šią dalį pateiktą ataskaitą ir kas tris mėnesius teikia naujausią su ja susijusią informaciją valstybėms narėms, Komisijai ir atitinkamai aukciono platformai.

▼M4

6. Aukcionų stebėtojas teikia nuomones pagal 7 straipsnio 7 dalį, 8 straipsnio 3 dalį, 27 straipsnio 3 dalį, 31 straipsnio 1 dalį ir kaip numatyta III priede. Nuomonės pateikiamos per pagrįstą laikotarpį.

▼B

7. Šiame straipsnyje numatytos ataskaitos ir nuomonės rengiamos suprantama, standartizuota ir lengvai prieinama forma, kuri nustatoma aukcionų stebėtojo paskyrimo sutartyje.







VII SKYRIUS

VALSTYBIŲ NARIŲ, SU KOMISIJA VYKDANČIŲ BENDRĄ VEIKLĄ, AUKCIONO PLATFORMOS SKYRIMAS IR JOS FUNKCIJOS

26 straipsnis

Aukciono platformos skyrimas valstybėms narėms ir Komisijai vykdant bendrą veiklą

▼M1

1. Nepažeidžiant 30 straipsnio, Komisijai ir valstybėms narėms, vykdančioms bendrą veiklą pagal šį straipsnį, atlikus bendrą viešųjų pirkimų procedūrą, valstybės narės paskiria aukciono platformą, skirtą apyvartiniams taršos leidimams pardavinėti pagal 27 straipsnį.

2. Nepažeidžiant 30 straipsnio, Komisijai ir valstybėms narėms, vykdančioms bendrą veiklą pagal šį straipsnį, atlikus bendrą viešųjų pirkimų procedūrą, valstybės narės paskiria aukciono platformą, skirtą apyvartiniams taršos leidimams pardavinėti pagal 28 straipsnį.

Pagal šios dalies pirmą pastraipą paskirta aukciono platforma pardavinėja apyvartinius taršos leidimus pagal 28 straipsnį iki aukcionų vykdymo pradžios pagal 1 dalį paskirtoje aukciono platformoje.

▼B

3. 1 ir 2 dalyse nurodyta bendroji viešųjų pirkimų procedūra vykdoma pagal Reglamento (EB, Euratomas) Nr. 1605/2002 91 straipsnio 1 dalies trečią pastraipą ir Reglamento (EB, Euratomas) Nr. 2342/2002 125c straipsnį.

4. Bet kuris 1 ir 2 dalyse nurodytų aukciono platformų paskyrimo laikotarpis yra ne ilgesnis kaip penkeri metai.

5. 1 ir 2 dalyse nurodytų aukciono platformų tapatumas ir kontaktiniai duomenys skelbiami Komisijos interneto svetainėje.

▼M1

6. Valstybė narė, prisijungianti prie bendros veiklos pagal 1 ir 2 dalį po to, kai įsigalioja dalyvaujančių valstybių narių ir Komisijos sudaryta sutartis dėl bendros viešųjų pirkimų procedūros, sutinka su visomis sąlygomis, dėl kurių sutarė dalyvaujančios valstybės narės ir Komisija sutartyje dėl bendros viešųjų pirkimų procedūros, bei su visais pagal ją priimtais sprendimais.

Valstybė narė, kuri pagal 30 straipsnio 4 dalį nusprendžia nedalyvauti 1 ir 2 dalyje numatytoje bendroje veikloje ir paskirti savo atskirą aukciono platformą, gali dalyvauti bendroje veikloje stebėtojos teisėmis pagal tam tikras sutartyje dėl bendros viešųjų pirkimų procedūros sąlygas, dėl kurių sutars Komisija ir dalyvaujančios valstybės narės ir atsižvelgiant į taikytinas viešųjų pirkimų taisykles.

▼B

27 straipsnis

Pagal 26 straipsnio 1 dalį paskirtos aukciono platformos funkcijos

1. Pagal 26 straipsnio 1 dalį paskirta aukciono platforma valstybėms narėms teikia šias paslaugas, kurios išsamiau apibrėžtos jos paskyrimo sutartyje:

a) teikia galimybę dalyvauti aukcionuose pagal 15–21 straipsnius, įskaitant būtinų elektroninių internetinių sąsajų ir svetainės sukūrimą bei jų techninę priežiūrą;

b) vykdo aukcionus pagal 4–7 straipsnius;

c) tvarko aukcionų tvarkaraštį pagal 8–14 straipsnius;

d) skelbia aukciono rezultatus ir praneša apie juos pagal 61 straipsnį;

e) teikia (arba ►M1 ————— ◄ užtikrina, kad būtų suteiktos) būtinas tarpuskaitos sistemas arba atsiskaitymo sistemas, skirtas:

i) aukciono laimėtojų arba jų teisių perėmėjų mokėjimams tvarkyti ir aukciono pajamoms paskirstyti aukciono rengėjui pagal 44 ir 45 straipsnius;

ii) aukcione parduotiems apyvartiniams taršos leidimams pristatyti aukciono laimėtojams arba jų teisių perėmėjams pagal 46, 47 ir 48 straipsnius;

iii) aukciono rengėjo arba pasiūlymų teikėjų pateiktam užstatui valdyti, įskaitant jo nustatymą, pagal 49 ir 50 straipsnius;

f) pagal 53 straipsnį aukcionų stebėtojui suteikia visą su aukcionų vykdymu susijusią informaciją, reikalingą aukcionų stebėtojo funkcijoms atlikti;

g) prižiūri aukcionų veiklą, praneša apie įtariamus pinigų plovimo, teroristų finansavimo, nusikalstamos veiklos ar piktnaudžiavimo rinka atvejus, administruoja visas reikiamas taisomąsias priemones ar sankcijas, įskaitant neteisminį ginčų sprendimo mechanizmą, pagal ►M1 54–59 straipsnius ◄ ir 64 straipsnio 1 dalį.

2. Likus ne mažiau kaip 20 prekybos dienų iki pirmojo pasiūlymų teikimo laikotarpio pradžios, atitinkama aukciono platforma, paskirta pagal 26 straipsnio 1 dalį, turi būti prisijungusi bent prie vienos tarpuskaitos sistemos arba atsiskaitymo sistemos.

▼M4

3. Per tris mėnesius nuo paskyrimo dienos aukciono platforma Komisijai pateikia išsamią savo pasitraukimo strategiją, o Komisija dėl jos konsultuojasi su aukcionų stebėtoju. Per du mėnesius po to, kai aukciono platforma gauna aukcionų stebėtojo nuomonę pagal 25 straipsnio 6 dalį, ji peržiūri ir prireikus pataiso savo pasitraukimo strategiją kuo labiau atsižvelgdama į tą nuomonę.

▼B

28 straipsnis

Pagal 26 straipsnio 2 dalį paskirtos aukciono platformos funkcijos

1. Pagal 26 straipsnio 2 dalį paskirta aukciono platforma valstybėms narėms teikia tokias paslaugas:

a) suteikia galimybę dalyvauti aukcionuose pagal aukciono platformos organizuojamoje antrinėje rinkoje galiojančią tvarką su pakeitimais, padarytais jos paskyrimo sutartyje;

b) vykdo aukcionus pagal 4–7 straipsnius;

c) tvarko aukcionų tvarkaraštį pagal 8–14 straipsnius;

d) skelbia aukciono rezultatus ir praneša apie juos pagal 61 straipsnį;

e) pagal aukciono platformos organizuojamoje antrinėje rinkoje galiojančią tvarką su pakeitimais, padarytais jos paskyrimo sutartyje, ►M1 nepažeidžiant 44–50 straipsnių ◄ , teikia tarpuskaitos sistemą arba atsiskaitymo sistemą, skirtą:

i) pasiūlymų teikėjų arba jų teisių perėmėjų mokėjimams tvarkyti ir aukcionų pajamoms paskirstyti aukciono rengėjui;

ii) aukcione parduotiems apyvartiniams taršos leidimams pristatyti aukciono laimėtojams arba jų teisių perėmėjams;

iii) aukciono rengėjo arba pasiūlymo teikėjo pateiktam užstatui valdyti, įskaitant jo nustatymą;

f) pagal 53 straipsnį aukcionų stebėtojui suteikia visą su aukciono vykdymu susijusią informaciją, reikalingą aukcionų stebėtojo funkcijoms atlikti;

g) prižiūri aukcionų veiklą, praneša apie įtariamus pinigų plovimo, teroristų finansavimo, nusikalstamos veiklos ar piktnaudžiavimo rinka atvejus, taip pat administruoja visas reikiamas taisomąsias priemones ar sankcijas, įskaitant neteisminį ginčų sprendimo mechanizmą, pagal aukciono platformos organizuojamoje antrinėje rinkoje galiojančią tvarką, įskaitant paskyrimo sutartimi padarytus jos pakeitimus.

2. Likus ne mažiau kaip 20 prekybos dienų iki pirmojo pasiūlymų teikimo laikotarpio pradžios atitinkama aukciono platforma, paskirta pagal 26 straipsnio 2 dalį, turi būti prisijungusi bent prie vienos tarpuskaitos sistemos arba atsiskaitymo sistemos.

▼M1

3. Nepažeidžiant 4 ir 5 dalių nuostatų, 16 straipsnio 2 ir 3 dalys, 17, 19–21, 36–43, 54–56 straipsniai, 60 straipsnio 3 dalis, 63 straipsnio 4 dalis ir 64 straipsnis netaikomi aukcionams, kuriuos vykdo pagal 26 straipsnio 2 dalį arba 30 straipsnio 2 dalį paskirta aukciono platforma.

4. 3 dalis netrukdo taikyti 36 straipsnio 1 dalies ATL, kaip dviejų dienų neatidėliotinų sandorių arba penkių dienų ateities sandorių, kurie yra finansinės priemonės, kaip apibrėžta Direktyvos 2003/6/EB 1 straipsnio 3 dalyje, aukcionams, kuriuos rengia pagal 26 straipsnio 2 dalį arba 30 straipsnio 2 dalį paskirtos aukciono platformos, jei valstybė narė, kurioje įsteigta aukciono platforma, įgyvendino šio reglamento 36 straipsnio 1 dalį arba jei šio reglamento 36 straipsnio 1 dalį galima taikyti jos neįgyvendinus.

5. 3 dalis netrukdo taikyti 36 straipsnio 2 dalies ir 37–43 straipsnių ATL, kaip dviejų dienų neatidėliotinų sandorių arba penkių dienų ateities sandorių, kurie nėra finansinės priemonės, kaip apibrėžta Direktyvos 2003/6/EB 1 straipsnio 3 dalyje, aukcionams, kuriuos rengia pagal 26 straipsnio 2 dalį arba 30 straipsnio 2 dalį paskirtos aukciono platformos, jei valstybė narė, kurioje įsteigta aukciono platforma, įgyvendino šio reglamento 43 straipsnį arba jei šio reglamento 43 straipsnį galima taikyti to straipsnio neįgyvendinus.

▼B

29 straipsnis

Pagal 26 straipsnio 1 arba 2 dalį paskirtų aukciono platformų Komisijai teikiamos paslaugos

Pagal 26 straipsnio 1 arba 2 dalį paskirtos aukciono platformos Komisijai teikia techninės pagalbos paslaugas, reikalingas Komisijai atliekant darbą, susijusį su:

a) I priedo užbaigimu ir aukcionų kalendoriaus derinimu III priedo reikmėms;

b) visomis pagal šį reglamentą Komisijos teikiamomis nuomonėmis;

c) visomis aukcionų stebėtojo teikiamomis nuomonėmis arba ataskaitomis, susijusiomis su aukciono platformų, paskirtų pagal 26 straipsnio 1 arba 2 dalį, veikla;

d) ataskaitomis ar bet kokiu Komisijos pasiūlymu, teikiamu pagal Direktyvos 2003/87/EB 10 straipsnio 5 dalį ir 12 straipsnio 1a dalį;

▼M1 —————

▼B

f) bet kokiu šio reglamento, Direktyvos 2003/87/EB arba Komisijos reglamento, priimto pagal tos direktyvos 19 straipsnio 3 dalį, persvarstymu, kuris turi įtakos anglies dioksido rinkos veikimui, įskaitant aukcionų vykdymą;

g) bet kokia kita bendra veikla, susijusia su anglies dioksido rinkos veikimu, įskaitant aukcionų vykdymą, dėl kurios susitaria Komisija ir toje veikloje dalyvaujančios valstybės narės.







VIII SKYRIUS

VALSTYBIŲ NARIŲ, PASIRINKUSIŲ GALIMYBĘ PASKIRTI SAVO AUKCIONO PLATFORMAS, AUKCIONO PLATFORMŲ PASKYRIMAS IR JŲ FUNKCIJOS

30 straipsnis

Kitos nei pagal 26 straipsnio 1 arba 2 dalį skiriamos aukciono platformos paskyrimas

▼M1

1. Bet kuri valstybė narė, nedalyvaujanti 26 straipsnio 1 ir 2 dalyse numatytoje bendroje veikloje, gali paskirti savo aukciono platformą, siekdama aukcione parduoti jai priklausančią apyvartinių taršos leidimų, kuriems taikomi Direktyvos 2003/87/EB II ir III skyriai, dalį kaip numatyta šio reglamento 31 straipsnio 1 dalyje.

2. Bet kuri valstybė narė, nedalyvaujanti 26 straipsnio 1 ir 2 dalyse numatytoje bendroje veikloje, gali paskirti savo aukciono platformą, siekdama aukcione parduoti jai priklausančią apyvartinių taršos leidimų, kuriems taikomi Direktyvos 2003/87/EB II ir III skyriai, dalį kaip numatyta šio reglamento 31 straipsnio 2 dalyje.

3. Valstybės narės, nedalyvaujančios 26 straipsnio 1 ir 2 dalyse numatytoje bendroje veikloje, gali paskirti tą pačią aukciono platformą arba atskiras aukciono platformas apyvartiniams taršos leidimams parduoti aukcione pagal atitinkamai 31 straipsnio 1 ir 2 dalis.

4. Bet kuri valstybė narė, nedalyvaujanti 26 straipsnio 1 ir 2 dalyse numatytoje bendroje veikloje, informuoja Komisiją apie savo sprendimą nedalyvauti bendroje 26 straipsnio 1 ir 2 dalyje numatytoje veikloje ir paskirti savo aukciono platformą pagal šio straipsnio 1 ir 2 dalis per tris mėnesius nuo šio reglamento įsigaliojimo.

5. Bet kuri valstybė narė, nedalyvaujanti 26 straipsnio 1 ir 2 dalyse numatytoje bendroje veikloje, pasirenka savo aukciono platformą, skiriamą pagal šio straipsnio 1 ir 2 dalis, atitinkamai taikydama Sąjungos ir nacionalinius viešųjų pirkimų teisės aktus atitinkančią atrankos procedūrą tais atvejais, kai Sąjungos arba nacionaliniuose teisės aktuose reikalaujama taikyti viešųjų pirkimų procedūrą. Atrankos procedūrai taikomos visos galiojančios Sąjungos ir nacionaliniuose teisės aktuose nustatytos taisomosios priemonės ir vykdymo užtikrinimo procedūros.

Bet kuris 1 arba 2 dalyje nurodytų aukciono platformų paskyrimo laikotarpis yra ne ilgesnis kaip treji metai ir gali būti pratęsiamas ne ilgiau kaip dvejiems metams. Tačiau aukciono platformai pagal 2 dalį taikomas paskyrimo laikotarpis baigiasi po trijų mėnesių nuo 1 dalyje pagal 7 dalį nurodytos aukciono platformos įrašymo į sąrašą, po keturių mėnesių nuo atsisakymo įrašyti į sąrašą arba po šešių mėnesių nuo aukcionų vykdymo pagal 26 straipsnio 1 dalį paskirtoje aukciono platformoje pradžios, jei valstybė narė pagal 30 straipsnio 6 dalį nepranešė apie aukciono platformą, nurodytą 30 straipsnio 1 dalyje, iki aukcionų pradžios aukciono platformoje, paskirtoje pagal 26 straipsnio 1 dalį, atsižvelgiant į tai, kuri iš šių datų yra ankstesnė.

1 ir 2 dalyje nurodyta aukciono platforma paskiriama tik jei ji pagal 7 dalį yra įrašyta į III priedo sąrašą. Paskyrimas negali įsigalioti anksčiau negu aukciono platforma įrašoma į III sąrašą, kaip numatyta 7 dalyje.

6. Kiekviena valstybė narė, nedalyvaujanti 26 straipsnio 1 ir 2 dalyse numatytoje bendroje veikloje, bet pasirinkusi galimybę pagal šio straipsnio 1 ir 2 dalis paskirti savo aukciono platformą, Komisijai pateikia išsamų pranešimą, kuriame nurodo:

a) aukciono platformos, kurią ji siūlo paskirti, tapatybę;

▼M6

b) išsamias veikimo taisykles, kurios bus taikomos siūlomos (-ų) paskirti aukciono platformos (-ų) vykdomo aukciono procesui, įskaitant sutartines nuostatas dėl atitinkamos aukciono platformos paskyrimo, įskaitant su siūloma aukciono platforma sujungtą (-as) bet kurią (-as) tarpuskaitos sistemą (-as) arba atsiskaitymo sistemą (-as), kuriose nurodomos su mokesčių struktūra ir jų dydžiu, užstato valdymu, mokėjimu už apyvartinius taršos leidimus ir jų pristatymu susijusios sąlygos;

▼M4

c) aukcione parduodamą produktą ir visą kitą informaciją, kurios Komisijai reikia, kad galėtų įvertinti, ar siūlomas aukcionų tvarkaraštis atitinka esamą arba numatomą pagal 26 straipsnio 1 arba 2 dalį paskirtų aukciono platformų aukcionų tvarkaraštį bei kitus aukcionų tvarkaraščius, kuriuos pasiūlė kitos valstybės narės, nedalyvaujančios 26 straipsnyje numatytoje bendroje veikloje, bet pasirinkusios galimybę paskirti savo aukciono platformas;

▼M1

d) išsamias aukcionų priežiūros ir tikrinimo taisykles bei sąlygas, kurios bus taikomos jos siūlomai aukciono platformai pagal 35 straipsnio 4, 5 ir 6 dalis ir išsamias taisykles, kuriomis apsisaugoma nuo pinigų plovimo, teroristų finansavimo, nusikalstamos veiklos arba piktnaudžiavimo rinka, įskaitant visas taisomąsias priemones arba sankcijas;

e) išsamias priemones, taikomas siekiant užtikrinti atitiktį 22 straipsnio 4 dalies ir 34 straipsnio nuostatoms, susijusioms su aukciono rengėjo paskyrimu.

▼B

7. Kitos nei pagal 26 straipsnio 1 arba 2 dalį paskirtos aukciono platformos, jas paskyrusios valstybės narės, jų paskyrimo laikotarpis ir visos taikytinos sąlygos arba įpareigojimai išdėstomi III priede, kai laikomasi šio reglamento reikalavimų ir Direktyvos 2003/87/EB 10 straipsnio 4 dalyje nurodytų tikslų. Komisija ir Direktyvos 2003/87/EB 23 straipsnio 1 dalyje nurodytas komitetas vadovaujasi tik šiais reikalavimais bei tikslais ir visiškai atsižvelgia į aukcionų stebėtojo pagal šio reglamento 25 straipsnio 4 dalį parengtas ataskaitas.

▼M1

Jei priede nėra pagal pirmą dalį įrašytų aukciono platformų, valstybė narė, nedalyvaujanti 26 straipsnio 1 ir 2 dalyse numatytoje bendroje veikloje ir pasirinkusi galimybę paskirti savo aukciono platformą pagal šio straipsnio 1 ir 2 dalis, savo apyvartinių taršos leidimų dalį, kuri antraip būtų parduodama aukciono platformoje, kuri būtų paskirta pagal šio straipsnio 1 arba 2 dalį, parduoda pagal 26 straipsnio 1 arba 2 dalį paskirtose aukciono platformose iki praeina trys mėnesiai po 1 pastraipoje numatyto įrašymo į sąrašą įsigaliojimo.

Nepažeidžiant 8 dalies nuostatos, valstybė narė, nedalyvaujanti bendroje veikloje pagal 26 straipsnio 1 ir 2 dalis, bet nusprendusi paskirti savo atskirą aukciono platformą pagal šio straipsnio 1 ir 2 dalis, vis tiek gali dalyvauti bendroje veikloje vien tam, kad pasinaudotų pagal 26 straipsnio 1 ir 2 dalį paskirtomis aukciono platformomis, kaip numatyta antroje pastraipoje. Tokiu atveju ji dalyvauja laikydamasi 26 straipsnio 6 dalies antroje pastraipos nuostatų ir sutartyje dėl bendros viešųjų pirkimų procedūros nustatytų sąlygų.

8. Kiekviena valstybė narė, nedalyvaujanti 26 straipsnio 1 ir 2 dalyje numatytoje bendroje veikloje, bet nusprendusi paskirti savo aukciono platformą pagal šio straipsnio 1 ir 2 dalis, gali prisijungti prie 26 straipsnyje numatytos bendros veiklos pagal 26 straipsnio 6 dalį.

▼B

Apyvartinių taršos leidimų, kuriuos, kaip buvo numatyta, aukcione parduoti turėjo aukciono platforma, paskirta ne pagal 26 straipsnio 1 arba 2 dalį, kiekis tolygiai paskirstomas atitinkamos pagal 26 straipsnio 1 arba 2 dalį paskirtos aukciono platformos vykdomiems aukcionams.

31 straipsnis

Kitų nei pagal 26 straipsnio 1 arba 2 dalį paskirtų aukciono platformų funkcijos

▼M4

1. Bet kuri aukciono platforma, paskirta pagal 30 straipsnio 1 dalį, atlieka tas pačias funkcijas, kaip ir aukciono platforma, paskirta pagal 26 straipsnio 1 dalį, kaip numatyta 27 straipsnyje.

Tačiau pagal 30 straipsnio 1 dalį paskirtai aukciono platformai 27 straipsnio 1 dalies c punkto nuostatos netaikomos ir 27 straipsnio 3 dalyje nurodytą pasitraukimo strategiją ji teikia ją paskyrusiai valstybei narei, kuri turi dėl šios strategijos pasikonsultuoti su aukcionų stebėtoju.

▼B

2. Bet kuri aukciono platforma, paskirta pagal 30 straipsnio 2 dalį, atlieka tas pačias funkcijas, kaip ir aukciono platformos, paskirtos pagal 26 straipsnio 2 dalį, kaip numatyta 28 straipsnyje, išskyrus 28 straipsnio 1 dalies c punktą dėl aukcionų tvarkaraščio, kuris nėra taikomas.

3. Pagal 30 straipsnio 1 arba 2 dalį paskirtoms aukciono platformoms taikomos 8 straipsnio 1, 2 ir 3 dalyse numatytos nuostatos dėl aukcionų tvarkaraščio ir 9, 10, 12, 14 ir 32 straipsniai.

32 straipsnis

Kitos nei pagal 26 straipsnio 1 arba 2 dalį paskirtos aukciono platformos aukcionų tvarkaraštis

▼M6

1. Apyvartinių taršos leidimų, kuriems taikomas Direktyvos 2003/87/EB III skyrius, skaičius, parduodamas atskiruose pagal šio reglamento 30 straipsnio 1 arba 2 dalį paskirtos aukciono platformos vykdomuose aukcionuose, yra ne didesnis nei 20 mln. apyvartinių taršos leidimų ir ne mažesnis nei 3,5 mln. apyvartinių taršos leidimų, išskyrus tuos atvejus, kai bendras apyvartinių taršos leidimų, kuriems taikomas Direktyvos 2003/87/EB III skyrius, skaičius, kurį turi aukcionuose parduoti aukciono platformą paskyrusi valstybė narė, tam tikrais kalendoriniais metais yra mažesnis nei 3,5 mln.; tuo atveju tie apyvartiniai taršos leidimai parduodami viename tais kalendoriniais metais vykdomame aukcione. Tačiau apyvartinių taršos leidimų, kuriems taikomas Direktyvos 2003/87/EB III skyrius, parduodamų atskiruose tų aukciono platformų vykdomuose aukcionuose, skaičius yra ne mažesnis nei 1,5 mln. apyvartinių taršos leidimų per atitinkamus 12 mėnesių laikotarpius, jei apyvartinių taršos leidimų skaičius turi būti atimtas iš aukcionuose parduotinų apyvartinių taršos leidimų skaičiaus pagal Sprendimo (ES) 2015/1814 1 straipsnio 5 dalį.

▼B

2. Apyvartinių taršos leidimų, kuriems taikomas Direktyvos 2003/87/EB II skyrius, kiekis, parduodamas atskiruose pagal šio reglamento 30 straipsnio 1 arba 2 dalį paskirtos aukciono platformos vykdomuose aukcionuose, yra ne didesnis nei 5 milijonai apyvartinių taršos leidimų ir ne mažesnis nei 2,5 milijono apyvartinių taršos leidimų, išskyrus tuos atvejus, kai bendras apyvartinių taršos leidimų, kuriems taikomas Direktyvos 2003/87/EB II skyrius, kiekis, kurį turi parduoti aukciono platformą paskyrusi valstybė narė, tam tikrais kalendoriniais metais yra mažesnis nei 2,5 milijono; tuo atveju tas apyvartinių taršos leidimų kiekis parduodamas viename kalendoriniais metais vykdomame aukcione.

3. Bendras apyvartinių taršos leidimų, kuriems taikomi Direktyvos 2003/87/EB II ir III skyriai, kiekis, kurį turi parduoti visos pagal šio reglamento 30 straipsnio 1 arba 2 dalį paskirtos aukciono platformos kartu, tolygiai paskirstomas tam tikrais kalendoriniais metais vykstantiems aukcionams, išskyrus rugpjūčio mėn. vykdomus aukcionus, tačiau kiekvienų metų rugpjūčio mėnesį parduoti teikiama perpus mažiau apyvartinių taršos leidimų negu visais kitais tų metų mėnesiais. ►M1 Laikoma, kad šie reikalavimai tenkinami, jei kiekviena pagal 30 straipsnio 1 arba 2 dalį paskirta aukciono platforma atskirai atitinka šiuos reikalavimus. Tai, kas išdėstyta pirmiau, 2012 m. taikoma praėjus vienam mėnesiui nuo aukcionų, kuriuos rengia kuri nors iš minėtų aukciono platformų, pradžios. ◄

▼M6

4. Pagal šio reglamento 30 straipsnio 1 arba 2 dalį paskirtos aukciono platformos iki ankstesnių metų spalio 31 d. arba kai tik įmanoma po tos datos nustato ir skelbia kiekvienais metais kiekviename atskirame aukcione parduosimų apyvartinių taršos leidimų, kuriems taikomas Direktyvos 2003/87/EB II skyrius, o iki ankstesnių metų liepos 15 d. arba kai tik įmanoma po tos datos – apyvartinių taršos leidimų, kuriems taikomas Direktyvos 2003/87/EB III skyrius, atskirus skaičius, pasiūlymų teikimo laikotarpius, aukcionų datas ir aukcione parduodamo produkto rūšį, taip pat sumokėjimo ir apyvartinių taršos leidimų pristatymo datas. Atitinkamos aukciono platformos visa tai nustato ir skelbia tik po to, kai šiuos dalykus pagal šio reglamento 11 straipsnio 1 dalį ir 13 straipsnio 1 dalį nustato ir paskelbia pagal šio reglamento 26 straipsnio 1 arba 2 dalį paskirtos aukciono platformos, nebent tokia aukciono platforma dar būtų nepaskirta. Atitinkamos aukciono platformos visa tai nustato ir skelbia tik pasikonsultavusios su Komisija ir gavusios jos nuomonę. Atitinkamos aukciono platformos kuo labiau atsižvelgia į Komisijos nuomonę.

▼B

Pirmoje pastraipoje nurodyti paskelbti kalendoriai atitinka visas susijusias III priede išvardytas sąlygas arba įpareigojimus.

▼M1

Pagal šio reglamento 30 straipsnio 1 arba 2 dalį paskirtos aukciono platformos nustato ir skelbia šios dalies pirmoje pastraipoje nurodytą informaciją vadovaudamosi I priede nurodytu atitinkamą aukciono platformą paskiriančiai valstybei narei skirtų apyvartinių taršos leidimų kiekiu ir Komisijos nustatytu ir paskelbtu naujausiu numatomu apyvartinių taršos leidimų, kurie turi būti parduoti aukcione pagal Direktyvos 2003/87/EB 10 straipsnio 1 dalį, kiekiu, atsižvelgiant į visus pereinamojo laikotarpio nemokamus apyvartinius taršos leidimus, kurie atimami arba bus atimami iš apyvartinių taršos leidimų dalies, kuriuos atitinkama valstybė narė pagal Direktyvos 2003/87/EB 10 straipsnio 2 dalį parduotų aukcionuose, skaičiaus kaip numatyta šios direktyvos 10c straipsnio 2 dalyje.

▼B

5. Jei pagal 30 straipsnio 1 arba 2 dalį paskirtos aukciono platformos vykdomas aukcionas atšaukiamas pagal 7 straipsnio 5 ar 6 dalį arba 9 straipsnį, aukcione parduodamas apyvartinių taršos leidimų kiekis tolygiai paskirstomas keturiems artimiausiems numatytiems tos pačios aukciono platformos aukcionams arba dviems artimiausiems numatytiems tos pačios aukciono platformos aukcionams, jei ta aukciono platforma vykdo mažiau nei keturis aukcionus tam tikrais kalendoriniais metais.

33 straipsnis

Šio reglamento persvarstymas

▼M4

Aukcionų stebėtojui pateikus metinę konsoliduotą 2014 m. įvykdytų aukcionų ataskaitą, Komisija persvarsto šiame reglamente numatytą tvarką, įskaitant visų aukciono procesų veikimą.

▼B

Persvarstant šią tvarką analizuojama įgyta patirtis, susijusi su aukciono platformų, paskirtų pagal 30 straipsnio 1 arba 2 dalį, ir aukciono platformų, paskirtų pagal 26 straipsnio 1 arba 2 dalį, sąveika, taip pat su aukcionų ir antrinės rinkos sąveika.

Toks persvarstymas atliekamas konsultuojantis su valstybėmis narėmis ir suinteresuotosiomis šalimis.

Komisija, atsižvelgdama į persvarstymo rezultatus, gali pasiūlyti bet kokias priemones, reikalingas bet kokioms vidaus rinkos arba anglies dioksido rinkos iškraipymo arba blogo veikimo problemoms, kylančioms dėl šiame reglamente nustatytos tvarkos, spręsti, siekdama, kad jos įsigaliotų iki 2016 m. gruodžio 31 d.







IX SKYRIUS

AUKCIONO RENGĖJUI, AUKCIONŲ STEBĖTOJUI IR VISOMS AUKCIONO PLATFORMOMS TAIKYTINI PASKYRIMO REIKALAVIMAI

34 straipsnis

Aukciono rengėjui ir aukcionų stebėtojui taikytini paskyrimo reikalavimai

1. Skirdamos aukciono rengėjus ir aukcionų stebėtoją, valstybės narės atsižvelgia į tai, kurie kandidatai:

a) kelia mažiausią interesų konflikto ar piktnaudžiavimo rinka riziką atsižvelgiant į:

i) visą jų veiklą antrinėje rinkoje;

ii) visus vidaus procesus ir procedūras, kuriais siekiama sumažinti interesų konflikto arba piktnaudžiavimo rinka riziką;

b) yra pajėgūs laiku atlikti aukciono rengėjo arba aukcionų stebėtojo pareigas vadovaudamiesi aukščiausiais profesiniais ir kokybės standartais.

2. Aukciono rengėjas paskiriamas su sąlyga, kad jis sudaro ir įgyvendina 22 straipsnio 2 ir 3 dalyse nurodytus susitarimus su atitinkama aukciono platforma.

35 straipsnis

Visoms aukciono platformoms taikytini paskyrimo reikalavimai

▼M6

1. Aukcionai vykdomi tik aukciono platformoje, kuri yra patvirtinta kaip reguliuojama rinka, kurios operatorius organizuoja apyvartinių taršos leidimų arba jų išvestinių finansinių priemonių antrinę rinką.

▼B

2. Bet kuriai aukciono platformai, pagal šį reglamentą paskirtai aukcione parduoti dviejų dienų neatidėliotinus sandorius arba penkių dienų ateities sandorius, leidžiama netaikant valstybių narių tolesnių teisinių arba administracinių reikalavimų numatyti atitinkamą tvarką, kad aukcionuose būtų lengviau dalyvauti 18 straipsnio 1 ir 2 dalyse nurodytiems pasiūlymų teikėjams.

3. Skirdamos aukciono platformą, valstybės narės atsižvelgia į tai, ar kandidatai atitinka visus šiuos reikalavimus:

a) užtikrina, kad de facto ir de jure būtų laikomasi nediskriminavimo principo;

b) užtikrina visišką, sąžiningą ir nešališką galimybę MVĮ, kurioms taikoma Sąjungos schema, teikti pasiūlymus aukcione ir galimybę mažiesiems teršėjams teikti pasiūlymus aukcione;

c) užtikrina rentabilumą ir vengia per didelės administracinės naštos;

d) užtikrina, kad aukciono eiga būtų tinkamai prižiūrima, kad būtų pranešama apie įtarimus dėl pinigų plovimo, teroristų finansavimo, nusikalstamos veiklos ar piktnaudžiavimo rinka ir kad būtų taikomos visos reikiamos taisomosios priemonės ar sankcijos, įskaitant neteisminį ginčų sprendimo mechanizmą;

e) užtikrina, kad būtų vengiama vidaus rinkos, įskaitant anglies dioksido rinką, konkurencijos iškraipymo;

f) užtikrina, kad tinkamai veiktų anglies dioksido rinka, įskaitant aukcionų vykdymą;

g) yra prisijungę prie vienos ar daugiau tarpuskaitos sistemų ar atsiskaitymo sistemų;

h) užtikrina, kad būtų taikomos tinkamos priemonės, kuriomis būtų reikalaujama, kad aukciono platforma perduotų ją pakeičiančiai aukciono platformai visą aukcionams vykdyti būtiną materialųjį ir nematerialųjį turtą.

▼M1

4. Aukciono platforma gali būti paskirta tik pagal 26 straipsnio 1 dalį arba 30 straipsnio 1 dalį, jeigu valstybė narė, kurioje yra įsteigta kandidatuojanti reguliuojama rinka ir jos rinkos operatorius, užtikrina, kad, aukcione parduodant dviejų dienų neatidėliotinus sandorius arba penkių dienų ateities sandorius, būtų reikiamu mastu taikomos nacionalinės priemonės, kuriomis perkeliama Direktyvos 2004/39/EB III antraštinė dalis.

Aukciono platforma paskiriama tik pagal 26 straipsnio 1 dalį ir 30 straipsnio 1 dalį, jeigu valstybė narė, kurioje įsteigta kandidatuojanti reguliuojama rinka ir tos rinkos operatorius, užtikrina, kad tos valstybės narės kompetentingos nacionalinės institucijos galėtų juos patvirtinti ir prižiūrėti pagal nacionalines priemones, kuriomis perkeliama Direktyvos 2004/39/EB IV antraštinė dalis.

▼B

Kai kandidatuojanti reguliuojama rinka ir tos rinkos operatorius yra įsteigti ne toje pačioje valstybėje narėje, pirma ir antra pastraipos taikomos tiek valstybei narei, kurioje įsteigta kandidatuojanti reguliuojama rinka, tiek valstybei narei, kurioje įsteigtas tos rinkos operatorius.

▼M1

5. Šio straipsnio 4 dalies antroje pastraipoje nurodytos valstybės narės kompetentingos nacionalinės institucijos, paskirtos pagal Direktyvos 2004/39/EB 48 straipsnio 1 dalį, nusprendžia, ar suteikti leidimą reguliuojamai rinkai, kuri buvo arba bus paskirta pagal šio reglamento 26 straipsnio 1 dalį arba 30 straipsnio 1 dalį, jei reguliuojama rinka ir tos rinkos operatorius atitinka Direktyvos 2004/39/EB III antraštinės dalies nuostatas, perkeltas į valstybės narės, kurioje įsteigta ši rinka ir jos operatorius, nacionalinius teisės aktus pagal šio straipsnio 4 dalį. Sprendimas suteikti leidimą priimamas pagal Direktyvos 2004/39/EB IV antraštinės dalies nuostatas, perkeltas į valstybės narės, kurioje įsteigta ši rinka ir jos operatorius, nacionalinius teisės aktus pagal šio straipsnio 4 dalį.

▼B

6. Šio straipsnio 5 dalyje nurodytos kompetentingos nacionalinės institucijos vykdo veiksmingą rinkos priežiūrą ir imasi būtinų priemonių užtikrinti, kad būtų laikomasi toje dalyje nurodytų reikalavimų. Tuo tikslu joms turi būti suteikta galimybė tiesiogiai arba padedant kitoms pagal Direktyvos 2004/39/EB 48 straipsnio 1 dalį paskirtoms kompetentingoms nacionalinėms institucijoms naudotis nacionalinėse priemonėse, kuriomis perkeliamas tos direktyvos 50 straipsnis, numatytais įgaliojimais, susijusiais su šio straipsnio 4 dalyje nurodyta reguliuojama rinka ir tos rinkos operatoriumi.

Valstybės narės, kuriose yra 5 dalyje nurodytos kompetentingos nacionalinės institucijos, užtikrina, kad nacionalinės priemonės, kuriomis perkeliami Direktyvos 2004/39/EB 51 ir 52 straipsniai, būtų taikomos asmenims, atsakingiems už tai, kad nesilaikoma Direktyvos 2004/39/EB III antraštinėje dalyje, perkeltoje į valstybės narės, kurioje įsteigta ši rinka ir jos operatorius, nacionalinius teisės aktus pagal šio straipsnio 4 dalį, jiems nustatytų įpareigojimų.

Taikant šią dalį, nacionalinės priemonės, kuriomis perkeliami Direktyvos 2004/39/EB 56-62 straipsniai, taikomos bendradarbiaujant įvairių valstybių narių kompetentingoms nacionalinėms institucijoms.







X SKYRIUS

NEPIKTNAUDŽIAVIMO RINKA TVARKA, TAIKOMA AUKCIONE PARDUODANT PRODUKTUS

36 straipsnis

Nepiktnaudžiavimo rinka tvarka, taikoma finansinėms priemonėms, apibrėžtoms Direktyvos 2003/6/EB 1 straipsnio 3 dalyje

1. Šiame reglamente tais atvejais, kai dviejų dienų neatidėliotinas sandoris arba penkių dienų ateities sandoris yra finansinė priemonė, apibrėžta Direktyvos 2003/6/EB 1 straipsnio 3 dalyje, tokį produktą parduodant aukcione vadovaujamasi ta direktyva. ►M1 Pirmiau nurodyta nuostata nepažeidžia šio reglamento 38–40 straipsnių viešai neatskleistos informacijos naudojimo atžvilgiu. ◄

2. Tais atvejais, kai dviejų dienų neatidėliotinas sandoris arba penkių dienų ateities sandoris nėra finansinė priemonė, apibrėžta Direktyvos 2003/6/EB 1 straipsnio 3 dalyje, taikomos šio reglamento 37–43 straipsnių nuostatos.

37 straipsnis

Nepiktnaudžiavimo rinka tvarkos, taikomos aukcione parduodant produktus, kurie nėra finansinės priemonės, apibrėžtos Direktyvos 2003/6/EB 1 straipsnio 3 dalyje, sąvokų apibrėžtys

Įgyvendinant 38–43 straipsnius, kurie taikomi aukcione parduodamiems produktams, kurie nėra finansinės priemonės, apibrėžtos Direktyvos 2003/6/EB 1 straipsnio 3 dalyje, vartojamos šios sąvokos:

a) Viešai neatskleista informacija – tai viešai nepaskelbta tiksli informacija, tiesiogiai ar netiesiogiai susijusi su vienu ar daugiau aukcione parduodamų produktų, kurios viešas paskelbimas gali turėti didelę įtaką kainai, kuri būtų siūloma už aukcione parduodamus produktus.

Už pasiūlymų vykdymą atsakingų asmenų atveju viešai neatskleista informacija laikoma ir kliento pranešama tiksli informacija apie pasiūlymus, dėl kurių dar nepriimtas sprendimas, tiesiogiai arba netiesiogiai susijusi su vienu arba daugiau aukcione parduodamų produktų, kuri, jei būtų atskleista, tikriausiai turėtų didelės įtakos siūlomoms kainoms.

b) Manipuliavimas rinka – tai:

i) pasiūlymai arba antrinės rinkos sandoriai ir pavedimai,

— kurie suteikia arba gali suteikti neteisingų ar klaidinančių faktų apie aukcione parduodamų produktų paklausą ar kainą, arba

— kurie asmens ar bendradarbiaujančių tarpusavyje asmenų pagalba užtikrina nebūdingą ar dirbtinę aukcione parduodamų produktų galutinę aukciono kainą,

nebent asmuo, kuris pateikė pasiūlymą ar